**ПРОТОКОЛ ОТ ЧЕТВЪРТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 21 януари 2016 година, начало 10:00 часа**

От общо 51 общински съветници присъстваха 50, отсъства Мария Димитрова. Заседанието бе открито и ръководено от чл.-кор. проф Христо Белоев.

**Чл.-кор. проф. Хр. Белоев:** Уважаеми колеги, общински съветници, гости, днес е един специален ден от календара на нашата страна, в който професионален празник празнуват лекарите, които се занимават и дават живот, дават възможност да има бъдеще нашата страна. Празнуват лекари, акушерки, ще започнем нашата сесия с поздравления към д-р Константинова от мен и от кмета на общината. (коментар от зала не се чува) Затова казах, че е специален ден. На много места се правят различни обичаи, ритуали има специални, какъвто и днес ще има в болницата. Започваме нашата работа, проверка на кворума. Тридесет и девет, повече сме в залата. Някои може ми не са се обозначили. Започваме нашата работа с обсъждане на дневния ред и неговото приемане. Има внесена допълнителна точка, която вие сте получили в допълнителните листи от кмета на общината, относно решение за допълнение Решение 63 от 16.12.2015 г. в частта по точка 2. То касае един проект по Красива България. По това допълнение и точките от дневния ред имате думата за предложения. Господин кметът.

**Г-н Пл. Стоилов**: Уважаеми г-н Председател, уважаеми госпожи и господа общински съветници, изтеглям от дневния ред точка 3.

**Чл.-кор. проф. Хр. Белоев:** Изтеглена е точка 3-та за откриване на процедура за предоставяне на концесия на Плувен басейн. Други? Не виждам, по така направените предложения с оттегляне на точката и допълнителна точка към дневния ред, който е съгласен с дневния ред, моля да гласува.

**КВОРУМ – 48. С 48 гласа „за”, 0 „против” и 0 „въздържали се” така се прие следния**

**ДНЕВЕН РЕД**

1. **К.Л. 77** Годишен отчет за четвъртата година от изпълнението на Програмата за управление на Община Русе за мандат 2011-2015 г.
2. **К.Л. 75** Отчет за изпълнение на Годишния план за приватизация на общинска собственост през 2015 г. и приемане на Годишен план за приватизация на общинска собственост през 2016 г.
3. **К.Л. 82** Даване на съгласие Кмета на Община Русе да сключи съдебна спогодба по т.д. № 144/2014 г. по описа на РОС, съгласно която на основание чл. 78, ал. 9 от ГПК не се претендират направените по делото разноски
4. **К.Л. 80** Даване на съгласие „Комплексен онкологичен център - Русе” ЕООД да проведе процедура за възлагане на обществена поръчка по ЗОП с предмет „Цялостно сервизно обслужване на извънгаранционна медицинска апаратура - Медицински мултимодален напълно дигитален линеен ускорител с многолистен колиматор в комплект с планираща, верификационна и пациентна информационна система, с включени всички разходи по извършване на пълен пакет от сервизни услуги“ и вх.№ 25/13.01.2016 г.
5. **К.Л. 67** Прекратяване на съсобствеността на имот в с. Просена
6. **К.Л. 68** Упълномощаване на Кмета на Община Русе за действия, свързани с реализация на проект за временно отводняване на път в град Русе, м. „Балтата“, Източна промишлена зона
7. **К.Л. 70** Учредяване безвъзмездно право на ползване върху недвижим имот – частна общинска собственост, намиращ се в гр. Русе, ул. ‚Княжеска“№15 на Асоциацията на Дунавските общини „Дунав“ и Съвместният технически секретариат по Приоритетна област 3 на Дунавската стратегия гр. Русе
8. **К.Л. 64** Дарение от „Адакс Рибчеви“ООД на собствената на дружеството „Модулна газстанция с обслужващ павилион – 6 кв. м.“ със запазване правото на ползване
9. **К.Л. 90** Отдаване под наем на помещения, общинска собственост за клубове на политически партии
10. **К.Л. 73** Отдаване под наем на част от самостоятелен обект в сграда – частна общинска собственост за клуб на Сдружение „Дружество на художниците – Русе“
11. **К.Л. 74** Провеждане на публичен търг с явно наддаване за отдаване под наем на части от терени публична общинска собственост за разполагане на преместваеми обекти по чл.56 от ЗУТ
12. **К.Л. 71** Изменение на Решение №1450, прието с Протокол №52/16.07.2015 г. на Общински съвет-Русе
13. **К.Л. 72** Предоставяне на имот публична общинска собственост за управление на ОП“Спортни имоти“ и допълнение на Приложение №1 към Правилника за дейността на ОП „Спортни имоти“, списък за отдаване под наем на спортни имоти през 2016 г.
14. **К.Л. 69** Безвъзмездно предоставяне за управление на поземлени имоти в горска територия – собственост на Община Русе, находящи се в землищата на с. Николово и гр. Русе, Община Русе, в полза на ОП „Паркстрой-Русе“
15. **К.Л. 86** Съгласуване Годишен план за 2016 г. за дейността на отдел „Вътрешен одит“ и Актуализирана оценка на риска към Стратегически план 2014-2016 г. в Община Русе
16. **К.Л. 66** Приемане на Наредба за изменение и допълнение на Наредба №16 на Общински съвет-Русе
17. **К.Л. 84** Програма за развитие на читалищната дейност в Община Русе през 2016 г.
18. **К.Л. 85** Приемане на Общински годишен план за младежта на Община Русе за 2016 г.
19. **К.Л. 91** Подаване на проектно предложение на Община Русе по Оперативна програма „Развитие на човешките ресурси“ 2014-2020 по процедура за директно предоставяне на безвъзмездна финансова помощ BG05M9OP001-2.004 „Услуги за ранно детско развитие“
20. **К.Л. 89** Промени в Учредителния акт и Правилника за реда за осъществяване на общественополезна дейност и за набиране и разходване на имуществото на Общинска фондация „Русе-град на свободния дух“
21. **К.Л. 87** Сформиране на Обществен съвет за социално подпомагане и отмяна на Решение №198, прието с Протокол №10/16.05.2012 г. на ОбС-Русе
22. **К.Л. 78** Одобряване на подробен устройствен план /ПУП/ - Парцеларен план за техническа инфраструктура извън урбанизираната територия – напоителна система „Дием“ в землищата на гр. Русе и с. Червена вода, Община Русе
23. **К.Л. 79** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.150.330, находящ се в местността „Караманлийка“ в землището на гр. Русе
24. **К.Л. 65** Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – външно кабелно ел. захранване и захранващ водопровод Ф25 мм за поземлен имот 187023 в местност „Стопански двор“, землище с. Червена вода и даване на предварително съгласие за утвърждаване на трасета
25. **К.Л. 88** Отпускане на персонална пенсия
26. **К.Л. 83** Удостояване на г-н Георги Ачев със званието „Почетен гражданин на град Русе“
27. Опрощаване на държавно вземане на Христо Любенов Христов
28. Решение за допълнение на Решение №63, прието с Протокол №36 от 16.12.2015 г. в частта по т. 2
29. Питания на общински съветници
30. Изказване на Мариян Димитров – вх.№ 38/15.01.2016 г.

**1 Точка**

**Годишен отчет за четвъртата година от изпълнението на Програмата за управление на Община Русе за мандат 2011-2015 г.**

**Чл.-кор. проф. Хр. Белоев:** Господин кмета ... Заповядайте, господин Кмете.

**Г-н Пл. Стоилов:** Уважаеми г-н Председател, уважаеми госпожи господа общински съветници, на основание чл. 44, ал. 5 ЗМСМА на вашето внимание е представен годишния отчет за четвъртата година от изпълнението на Програмата за управление на Община Русе за мандат 2011-2015 г. Отчетът подробно беше представен пред вас на всички комисии. Достатъчно конкретно и ясно е изписан в текстовата част, така че на вашето внимание поддържам внесения материал.

**Чл.-кор. проф. Хр. Белоев:** Имате думата за въпроси, изказвания по отчета. Не виждам, по тази точка нямаме гласуване.

**2 Точка**

**Отчет за изпълнение на Годишния план за приватизация на общинска собственост през 2015 г. и приемане на Годишен план за приватизация на общинска собственост през 2016 г.**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Уважаеми общински съветници, подробен отчет за изпълнение на годишния план за приватизация 2015-та година ви представяме, както и годишен план за 2016-та година. И двата документа са одобрени от комисията по приватизация и на всички комисии на Общинския съвет. Нямам какво да допълня, поддържам предложението.

**Чл.-кор. проф. Хр. Белоев:** Имате думата за въпроси, изказвания. Проектът за решение така, както е предложен, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 72**

На основание чл.21, ал.2 във връзка с чл.21, ал.1, т.12 и т.24 ЗМСМА и чл.6, ал.2 от Закона за приватизация и следприватизационен контрол, Общинският съвет реши:

1. Приема отчета за изпълнение на Годишния план за приватизация на общинска собственост през 2015 г., съгласно Приложение №1.
2. Приема Годишния план за приватизация на общинска собственост през 2016 г., съгласно Приложение №2.

**3 Точка**

**Даване на съгласие Кмета на Община Русе да сключи съдебна спогодба по т.д. № 144/2014 г. по описа на РОС, съгласно която на основание чл. 78, ал. 9 от ГПК не се претендират направените по делото разноски**

**Г-н Д. Кънчев:** Давам думата на проф. Белоев да докладва по материала, тъй като той е вносител. Заповядайте.

**Чл.-кор. проф. Хр. Белоев:** Тук са от болницата колегите, ако има някакви въпроси ще отговарят. По комисии точката беше обсъдена възникнаха въпроси, които са свързани евентуално след това да се проведе процедура за увеличаване капитала на общината. Поддържам предложението така, както е направено.

**Г-н Д. Кънчев:** Благодаря ви. Иска ли някой да вземе отношение към материала? Няма. Процедура на гласуване, ако обичате.

**КВОРУМ – 40. С 38 гласа „за”, 2 „против” и 0 „въздържали се” се прие**

**РЕШЕНИЕ № 73**

На основание чл. 21, ал. 1, т. 8 от ЗМСМА и чл. 108 от Закона за задълженията и договорите, Общински съвет - Русе реши:

1. Дава съгласие Кмета на Община Русе да сключи съдебна спогодба по т.д. № 144/2014 г. по описа на РОС, като на основание чл. 78, ал. 9 от ГПК не претендира направените по делото разноски.

**4 Точка**

**Даване на съгласие „Комплексен онкологичен център - Русе” ЕООД да проведе процедура за възлагане на обществена поръчка по ЗОП с предмет „Цялостно сервизно обслужване на извънгаранционна медицинска апаратура - Медицински мултимодален напълно дигитален линеен ускорител с многолистен колиматор в комплект с планираща, верификационна и пациентна информационна система, с включени всички разходи по извършване на пълен пакет от сервизни услуги“ и вх.№ 25/13.01.2016** г.

**Г-н Д. Кънчев:** Отново давам думата на проф. Белоев да докладва по материала.

**Чл.-кор. проф. Хр. Белоев:** Следващата точка е да дадем съгласие КОЦ да открие процедура за възлагане на обществена поръчка, има допълнение към тази точка за още една процедура. Поддържам предложението.

**Г-н Д. Кънчев:** Благодаря ви. Желаещи за изказване? Няма. Процедура на гласуване, ако обичате.

**КВОРУМ – 48. С 47 гласа „за”, 0 „против” и 1 „въздържали се” се прие**

**РЕШЕНИЕ № 74**

На основание чл. 21, ал. 1, т. 23 от ЗМСМА и чл. 15 от Наредба № 9 за реда и условията за упражняване правата на Община Русе върху общинската част от капитала на търговските дружества, Общински съвет - Русе реши:

1. Дава съгласие „Комплексен онкологичен център - Русе” ЕООД да проведе процедура за възлагане на обществена поръчка по ЗОП с предмет „Цялостно сервизно обслужване на извънгаранционна медицинска апаратура - Медицински мултимодален напълно дигитален линеен ускорител с многолистен колиматор в комплект с планираща, верификационна и пациентна информационна система, с включени всички разходи по извършване на пълен пакет от сервизни услуги“.

1. Дава съгласие „Комплексен онкологичен център - Русе” ЕООД да проведе процедура за възлагане на обществена поръчка по ЗОП с предмет „Цялостно сервизно обслужване на извънгаранционна медицинска апаратура - два броя Компютърен томограф и Гама камера, с включени всички разходи по извършване на пълен пакет от сервизни услуги.
2. Възлага на управителя на лечебното заведение да организира и проведе процедурите по точка 1 и 2 от настоящото решение.

**Г-н Д. Кънчев:** Давам думата на председателят на Общинския съвет.

**5 Точка**

**Прекратяване на съсобствеността на имот в с. Просена**

**Г-жа Д. Шилкова**: Предлагаме прекратяване на съсобственост в село Просена с изкупуване дела на общината. Поддържам предложението.

**Чл.-кор. проф. Хр. Белоев:** Имате думата за въпроси, изказвания. Режим на гласуване по точката.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 75**

На основание чл. 21 ал. 2 във връзка с чл. 21, ал. 1, т. 8 от ЗМСМА, чл. 8, ал. 9 и ал. 10, чл. 36, ал. 1, т. 2 и чл. 41, ал. 2 от ЗОС, чл. 34, ал. 1, т. 2 от Наредба №1 на Общински съвет-Русе, във връзка с протокол №38/20.08.2015 г. на Комисията по общинска собственост и искане с вх.№ ОИ-04-2/13.05.2015 г., Общински съвет – Русе реши:

1.Допълва годишната програма за управление и разпореждане с имоти – общинска собственост за 2015 г. с 814/1284 идеални части от застроен Урегулиран поземлен имот (УПИ) Х-30 в кв. 21, целият от 1284 кв.м., съгласно действащ кадастрален план на с. Просена, община Русе, област Русе, предмет на Акт за частна общинска собственост №7460 от 24.07.2015 г., вписан под № 102, том 25, н.д. 4944, ДВР 9573, вх. № 9744 от 28.07.2015 г. на СВп., с прогнозен приход от 2388,00 лева.

2.Дава съгласие за прекратяване съсобствеността върху УПИ Х-30 в кв. 21, чрез продажба на Цветелина Станимирова Атанасова на частта на Община Русе, представляваща 814/1284 кв.м идеални части от застроен Урегулиран поземлен имот (УПИ) Х-30 в кв. 21, целият от 1284 кв.м., съгласно действащ кадастрален план на с.Просена, община Русе, област Русе, срещу заплащане на цена в размер на 2388,00 /две хиляди триста осемдесет и осем/ лева, без включени данъци и такси.

Дължимите ДДС, данъци и такси са за сметка на Цветелина Станимирова Атанасова.

Решението подлежи на оспорване чрез Общински съвет – Русе пред Административен съд Русе в 14-дневен срок от оповестяването му.

**6 Точка**

**Упълномощаване на Кмета на Община Русе за действия, свързани с реализация на проект за временно отводняване на път в град Русе, м. „Балтата“, Източна промишлена зона**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Поддържаме това предложение с корекцията от комисия ЗОРС в проекта на решение да се премахне „Решението подлежи на оспорване чрез Общински съвет-Русе пред Административен съд-Русе в 14-дневен срок от оповестяването му“, тъй като не е административен акт.

**Чл.-кор. проф. Хр. Белоев:** Имате думата за въпроси, изказвания. Проектът за решение с направеното предложение за изменение, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 76**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 182 и чл. 193 от Закон за устройство на територията и Протокол №1/14.12.2015 г. на Комисията по общинска собственост, Общински съвет - Русе реши:

Упълномощава Кмета на Община Русе да предприеме и извърши всички необходими действия, свързани с кандидатстване и учредяване право на строеж и право на прокарване на Община Русе през: Поземлен имот с идентификатор 63427.128.10, собственост на „Свободна зона – Русе“ ЕАД, в който се предвижда застроената площ на площадката да е 250 кв.м, а правото на прокарване - 70 кв.м; Поземлени имоти с идентификатори: 63427.8.894 (изградено, неизползващо се входно трасе на КПП – Дунав мост“), 63427.8.893, 63427.128.6 и 63427.128.8, държавна собственост, през които следва да преминат съоръженията, като площта на правото на прокарване е 250 кв.м.

**7 Точка**

**Учредяване безвъзмездно право на ползване върху недвижим имот – частна общинска собственост, намиращ се в гр. Русе, ул. ‚Княжеска“№15 на Асоциацията на Дунавските общини „Дунав“ и Съвместният технически секретариат по Приоритетна област 3 на Дунавската стратегия гр. Русе**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Поддържам това предложение да се предоставят две помещения на АДО и едно на техническия секретариат, нямаме допълнения към решението.

**Чл.-кор. проф. Хр. Белоев:** Имате думата за въпроси, изказвания. Режим на гласуване по точката.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 77**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 39, ал. 4 от ЗОС и чл. 44, ал. 4 от Наредба №1 на ОбС Русе, писмо вх.15-06-21/09.07.2015 г. от АДО „Дунав“ и писмо вх. №04-57-18#1/20.11.2015 г. от Министъра на туризма, Общински съвет – Русе реши:

1. Дава съгласие за учредяване безвъзмездно право на ползване на Асоциацията на Дунавските общини „Дунав” върху недвижим имот, частна общинска собственост, намиращ се в гр. Русе, ул.”Княжеска” №15, представляващ част от самостоятелен обект в сграда с идентификатор 63427.2.765.1.13, представляваща две помещения с площ от 57,58 кв.м. и 13,76 кв.м., предмет на АОС №6799/25.10.2012 г., вписан с вх. рег. № 14638/26.10.2012 г. под № 178, том 39, н.д. 7905 в АВп, със срок от 10 /десет/ години.

2. Дава съгласие за учредяване безвъзмездно право на ползване на Съвместния технически секретариат по Приоритетна област 3 на Дунавската стратегия върху недвижим имот, частна общинска собственост, намиращ се в гр. Русе, ул. „Княжеска“ №15, представляващ част от самостоятелен обект в сграда с идентификатор 63427.2.765.1.13, представляваща едно помещение с площ от 27,62 кв.м., предмет на АОС №6799/25.10.2012 г. вписан с вх. рег. № 14638/26.10.2012 г. под № 178, том 39, н.д. 7905 в АВп, със срок от 10 /десет/ години.

Решението подлежи на оспорване чрез ОбС – Русе пред Административен съд Русе в 14 – дневен срок от съобщаването му.

**8 Точка**

**Дарение от „Адакс Рибчеви“ООД на собствената на дружеството „Модулна газстанция с обслужващ павилион – 6 кв. м.“ със запазване правото на ползване**

**Чл.-кор. проф. Хр. Белоев:** Госпожа Шилкова**.**

**Г-жа Д. Шилкова:** Тук ви се предлага дарение на Модулна газстанция с обслужващ павилион по ул. „Чипровци“, кв. Здравец и да се даде съгласие за безвъзмездно право на ползване за 5 години. Обръщам внимание, че искането беше за 10 години, на комисия общинска собственост приехме да внесем на вашето внимание 5 години. Доста се дебатира по темата, само ще напомня, че това е единствения начин да уважим желанието на тези 809 човека, които са подписали подписка, че желаят да ползват тази услуга било то и за следващите 5 години.

**Чл.-кор. проф. Хр. Белоев:** Както и госпожа Шилкова каза имаше доста дебати по комисиите. Материали постъпиха няколко в хода на обсъжданията. Последният вчера е от областния управител, той е размножен, вие го имате, както и отговора на г-н кмета.

**Г-жа Д. Шилкова:** Само, ако ми позволите да допълня, в проекта на решението площта е с разлика от 9 кв.м. Разликата е в допустимата точност съгласно чл. 18 и 19 от Наредба 3 и се дължи на преобразуването на кадастралната карта, ще дам корекцията писмено.

**Чл.-кор. проф. Хр. Белоев:** Да, благодаря. Имате думата за въпроси. Да, г-н Григоров.

**Г-н Г. Григоров:** Уважаеми г-н Председател, уважаеми Кмете, уважаеми колеги, аз искам да заявя, че нашата група няма да подкрепи това предложение. Защото най-бакалските, най-простите сметки показват, че през следващите 5 години след като бъде даден обекта безвъзмездно общината ще загуби 168 800 лв. След това ще получи разбира се една амортизирана система, станция, която няма да е на 5 години, а поне на 20. И един обект, който е предвиден за спортни цели, след 5 години дали ще остане да работи като газстанция или ще бъде спортен обект? Така, че в тоя смисъл аз смятам, че ще бъде ощетена и фирмата, която ще си даде газстанцията и ще я загуби. Така, че ако ние досега не сме успели да решим проблема със законността на този обект как ще го направим в следващите години? Така, че ние няма да подкрепим това предложение. Благодаря ви.

**Чл.-кор. проф. Хр. Белоев:** Господин кметът.

**Г-н Пл. Стоилов:** Само ще репликирам г-н Григоров и ще му кажа, че ние в общината и в общинска администрация бакалски сметки не правим. И не бива да се спекулира с това, че ще има някаква загуба. Няма как да коментираш, че ще има загуба при положение, че такъв приход не е реализиран. Тук става дума ясно и конкретно за едно нещо, първо при този вариант, който се предлага или има газстанция и 809 души, които желаят да ползват услугата я ползват, определен брой хора имат работа и получават хляб. При другият вариант няма газстанция и там вече никога няма да има, монополизира се пазара в интерес на определена фирма и тия хора отиват при друг клиент. Значи, ние, за да подкрепим това предложение администрацията сме се водили само и единствено от интересите на гражданите. Няма вариант да имаме каквато и да е загуба. Напротив, ние получаваме собственост на някакви материали. Значи, няма вариант след влизане във владение на имота от общината, който е свързан с премахване на газстанцията, там на това място повече да има такава. Това е фактологията. Значи, за нас като администрация не е особен проблем ще я има ли или я няма. Въпросът е в случая ние имаме искане на хора, които живеят в района и се съобразяваме с тях. Вие решавате остава или я махаме газстанцията.

**Чл.-кор. проф. Хр. Белоев:** Други въпроси и изказвания? Емил Милушев.

**Г-н Ем. Милушев:** Уважаеми колеги, и аз искам да направя едно уточнение Може би г-н Григоров не е обърнал внимание на всички коментари, които се направиха и на цялата информация, включително и в писмен вид. Тази сметка, която той казва за 5 години ще получим 160 и колко хиляди не стои на дневен ред, няма да получаваме такава сума. Каквото и решение да вземем днес тази сума спира, това го видях и се убедих. Споразумението на фирмата, която в момента ползва земята ще изтече и ако откажем или дадем съгласие ... при всички случаи тези 2800 и колко лева на месец спират да се плащат. Така, че няма да получава общината занапред никакви пари за земята. Не може да правим такова сравнение, че ако ги оставим или не ги оставим, че за 5 години ще получим ... Нищо няма да получим, край. Ако се съгласим обекта става общински – обекта, съоръжението, газстанцията. Земята не стои на дневен ред изобщо, нито в предложението, нито занапред, нито за когато и да било, така че пари от там няма да получаваме. Благодаря.

**Чл.-кор. проф. Хр. Белоев:** Да, благодаря. Други? Галин Ганчев.

**Г-н Г. Ганчев:** Уважаеми г-н Кмете, г-н Председател, уважаеми дами и господа общински съветници, няма да скрия, че нашата група общински съветници беше против тази точка и щяхме да гласуваме против. По простата причина, че направихме си труда, обиколихме около стадион Дунав и се оказа, че действително там са правени безобразия. Не от тази кметска управа, не от този Общински съвет, нито от предходния, правени са около 2000-та година. Там има една ..., терени, които са предназначени за спортни съоръжения и спортни терени са правени търговски обекти – една гумаджийница, една газстанция, неща, които са недопустими. И ние заявяваме, че втори път точка, в която спортни терени са безобразно преотдадени за други дейности ние няма да гласуваме. Сега, обаче ще подкрепим. Ще подкрепим, пак казвам, защото този Общински съвет и предходния нямат никаква вина и заради тези 800 и няколко души, които са се подписали тази газстанция да остане. Но отново повтарям, ние ще подкрепим, нашата група общински съветници, но от тук нататък там, където има спортни терени ние няма да се съгласяваме да бъдат предназначени за други дейности.Благодаря.

**Чл.-кор. проф. Хр. Белоев:** Благодаря. Други изказвания? Да, Иво Пазарджиев.

**Г-н Иво Пазарджиев:** Уважаеми г-н Председател, уважаеми г-н Кмете, уважаеми дами и господа общински съветници, считам, че ако приемем предложението в този му вид със сигурност този терен, който е предвиден за спорт, както е описано в докладната записка на кмета, този терен го губим за спорт безвъзвратно. Със сигурност, обаче ние трябва да вземем такова решение ,че да не съсипем бизнеса на един човек, а по този начин предложен ни проекта за решение аз считам, че е неизгоден и за двете страни. Както и самият г-н Рибчев каза на комисия по законност, обществен ред и сигурност това не е било лесно решение за него да дари газстанцията. От друга страна считам ...

**Чл.-кор. проф. Хр. Белоев:** Моля, не се репликирайте. Имате думата, Вие говорете.

**Г-н Иво Пазарджиев:** От друга страна считам, че на Община Русе не и е приоритет да придобива газстанция. Едва ли ще влизаме в този бизнес като община, така че най-доброто решение според мен е господин кмета да си оттегли точката, да се подпише отново анекс за продължаване на дейността, какъвто е подписван до момента. И да се намери някакво по-рационално решение за бизнеса на този човек, който наистина дава хляб на 8 души каза, че има работници. И това считам, че е най-доброто решение за всички страни. Благодаря.

**Чл.-кор. проф. Хр. Белоев:** Благодаря. Заповядайте, Бедрос Пехливанян.

**Г-н Б. Пехливанян:** Уважаеми г-н Председател, г-н Кмет, колеги, аз разбрах контекста на колегата Иво Пазарджиев. Той разсъждава от гледна точка да се продължи, но просто аз мисля, че от правна гледна точка няма никаква такава възможност, никаква, защото те са изчерпани всякакви такива възможности. И другото, което е разсъждавайки от гледна точка именно на общинари, това, което ние всъщност сега го придобиваме вярно, но след 5 години ще го дадем, ние ще го дадем като дейност и тогава естествено тази цена ще бъде много по-голяма на това, което ще преотдадем ли, каквото ще да бъде. Така, че аз мисля, че това, което в момента е като решение е най-доброто за нас като община. Ние по никакъв начин разбрахме, че не можем да инициираме процедура за търг, за отдаване под наем, за купуване и т.н., защото земята ни спира. Благодаря.

**Чл.-кор. проф. Хр. Белоев:** Благодаря. Други? Реплика, Неделчев. Пазарджиев, реплика или ... (коментар от зала не се чува) Дуплика.

**Г-н Ал. Неделчев /реплика/:** Благодаря, проф. Белоев. Уважаеми г-н Пазарджиев, уважаеми г-н Кмете, колеги, моята реплика е по повод на това, че общината няма да влиза в бизнес с газ и петролни продукти. Аз пък бих казал да вземем да влезем. При положение, че 2014-та година, нали говоря като икономист, до момента цената на петрола на световните пазари е паднала със 70%, 70%, а колко е паднала на вътрешния пазар всеки може да каже дали е паднала и 10. Този бизнес се оказа един от най-печелившите в момента в България и няма нищо сложно общината да определи едни терени, да авансира средства, после да ги аутсорства на съответни вериги бензиностанции, ще получава годишно и газстанциите много повече, отколкото от даването под наем или от нещо друго. Но това е една друга тема за един друг дебат, няма време в реплика да я развия.

**Чл.-кор. проф. Хр. Белоев:** Времето изтече.

**Г-н Ал. Неделчев:** Аз съм съгласен, че тази газстанция е крайно необходима на живеещите, бил съм свидетел и към мен са се обръщали граждани преди години какъв огромен проблем е липсата особено за битовите потребители, затова трябва да направим всичко възможно да се запази.

**Чл.-кор. проф. Хр. Белоев:** Пазарджиев, дуплика. И след това Константинова.

**Г-н Иво Пазарджиев /дуплика/:** Уважаеми колеги, поднесен ни по този начин проекта за решение е абсолютно в полза на една фирма и поставяме останалите фирми в бранша в града в неравностойно положение. Считам, че може да се намери по-добър вариант и тази фирма да си развива дейността, но да не бъде приеман този проект за решение. Ние сме категорично против.

**Чл.-кор. проф. Хр. Белоев:** Доктор Константинова.

**Д-р Т. Константинова:** Уважаеми колеги, обсъждайки този въпрос в нашата група доста сериозно и задълбочено, получихме информация, че в силистренско, Община Кайнарджа във връзка с фалита на една бензиностанция общината я закупува и в момента абсолютно законно експлоатира като там също има и газостанция. Казвам го в контекста на изказването на г-н Неделчев, че би могло след като функционира такова нещо да бъде поето като дейност дали към ОП „Комунални дейности“, но това би било, това е вариант и това би било изключително полезно за общината. И това са съществуващи ... Има законово съществуваща такава дейност. Благодаря ви за вниманието

**Чл.-кор. проф. Хр. Белоев:** Благодаря, д-р Чакърян.

**Д-р Ерв. Чакърян:** Уважаеми г-н Кмет, уважаеми господа председатели, връщам се в темата. Не е работа на общината да запазва правото на бизнес или да го отнема. Поднасяйки така материала, правя ви реплика, г-н Пазарджиев. Според Вас, подкрепяме едната страна, а атаката идва от единствената друга страна. Тоест в града само две фирми имат право на ..., имат лиценз за такава дейност, а идеята е да се борим против монополите. Законът ни е хванал в ..., може би нямаме полезен ход и така поднесеното предложение е единственото елегантно решение за излизане от ситуация. От там нататък господата да си намират терени, места да си развиват бизнеса, ако искат. Преди всичко трябва да обезпечим хората в квартала. Ако отхвърлим решението остава единствената фирма, която Бог знае какво ще се случи от там нататък, това също не е наша и работа. Но аз лично ще подкрепя решението и в скоби, г-н Пазарджиев, извинете.

**Чл.-кор. проф. Хр. Белоев:** Да, благодаря. Други, ако има. Проектът за решение с уточнението, което г-жа Шилкова направи за разликата от 9 кв.м., които е записано да отчетем. Режим на гласуване по точката, необходими са 34 гласа за нейното приемане. **КВОРУМ – 47. С 37 гласа „за”, 4 „против” и 6 „въздържали се” се прие**

**РЕШЕНИЕ № 78**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 34, ал. 3 и чл. 39, ал. 4 от ЗОС, във връзка с чл. 6, ал. 4, т. 1, ал. 5 и чл. 44, ал. 4 от Наредба №1 на Общински съвет – Русе, Предложение вх. №30-682-1/26.11.2015 г. от „Адакс Рибчеви“ ООД и Протокол №1/14.12.2015 г. на Комисията по общинска собственост, Общинският съвет реши:

1. Дава съгласие Кметът на Община Русе да придобие собственост чрез дарение на „Модулна газстанция с обслужващ павилион – 6 м2“, находяща се в част от имот, публична общинска собственост с идентификатор 63427.7.754 по кадастралната карта и кадастралните регистри на гр. Русе, с площ 34 429 кв.м., находящ се в гр. Русе, кв. „Здравец“, ул. „Чипровци“;

2. Дава съгласие да се учреди безвъзмездно право на ползване на „Адакс Рибчеви“ ООД, за срок от 5 (пет) години върху „Модулна газстанция с обслужващ павилион – 6 м2“, находяща се в част от имот, публична общинска собственост с идентификатор 63427.7.754 по кадастралната карта и кадастралните регистри на гр. Русе, с площ 34 429 кв.м., находящ се в гр. Русе, кв. „Здравец“, ул. „Чипровци“.

Решението подлежи на оспорване чрез Общински съвет – Русе пред Административен съд - Русе в 14-дневен срок от оповестяването му.

**9 Точка**

**Отдаване под наем на помещения, общинска собственост за клубове на политически партии**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Тази точка е за отдаване под наем на помещения за клубове на политически партии. Разгледана е по всички комисии на Общинския съвет, нямаше забележки, поддържаме я.

**Чл.-кор. проф. Хр. Белоев:** Въпроси, изказвания? Режим на гласуване по точката.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 79**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 31, ал. 2 и ал. 3, чл. 32, ал. 2 от Закона за политическите партии, във връзка с чл. 11, ал. 2 и чл. 14, ал. 4 от Закона за общинската собственост, във връзка с чл. 15, ал. 1 от Наредба № 1, на Общински съвет – Русе, за общинската собственост, във връзка с чл. 1, т. 2, чл. 2, ал. 1, т. 21, чл. 3, чл. 4 и чл.5 от Наредба № 2 на Общински съвет - Русе, за начални цени за отдаване под наем на общински обекти със стопанско и административно предназначение, Общински съвет – Русе реши:

I.Дава съгласие да се отдаде под наем на политическа партия „ВМРО – Българско национално движение“, БУЛСТАТ 130451348, със седалище и адрес на управление гр. София, ул. „Пиротска“№ 5, със срок до края на мандата на действащото Четиридесет и трето Народно събрание, следните имоти, описани в Акт за частна общинска собственост (АЧОС) № 6665 / 19.03.2012 г., като клубове:

- самостоятелен обект в сграда с идентификатор по Кадастралната карта на гр. Русе 63427.2.675.1.1, с площ - 64,46 кв.м., с предназначение - за офис, брой нива на обекта – едно, намиращ се в сграда № 1, разположена в поземлен имот с идентификатор по Кадастралната карта на гр. Русе 63427.2.675, с административен адрес гр. Русе, ул. „Пирот“ № 5, ет. 1, и

- част с площ от 69,54 кв.м. от самостоятелен обект в сграда с идентификатор по Кадастралната карта на гр. Русе 63427.2.675.1.10, целият със застроена площ от 187,00 кв.м., с предназначение на самостоятелния обект – ателие за творческа дейност, брой нива на обекта – едно, намиращ се в сграда № 1, разположена в поземлен имот с идентификатор по Кадастралната карта на гр. Русе 63427.2.675, с административен адрес гр. Русе, ул. „Пирот“ № 5, ет. 4,

срещу заплащане на месечна наемна цена в размер на 89,64 лв. с включен ДДС.

II. Дава съгласие да се отдаде под наем на политическа партия „Демократи за силна България“, БУЛСТАТ 131271567, със седалище и адрес на управление гр. София, район „Триадица“, бул. „Витоша“ № 18, със срок до края на мандата на действащото Четиридесет и трето Народно събрание, част с площ от 174,15 кв.м. от самостоятелен обект в сграда с идентификатор 63427.2.765.1.14 по Кадастралната карта на гр. Русе, целият със застроена площ от 230,16 кв.м., с предназначение – за офис, брой нива на обекта – едно, намиращ се в сграда № 1, разположена в поземлен имот с идентификатор по Кадастралната карта на гр. Русе 63427.2.765, с административен адрес гр. Русе, ул. „Княжеска“ № 15, ет. 1, обект 1, описан в АЧОС № 6799 / 25.10.2012 г., като клуб, и месечна наемна цена 112,71 лв. с включен ДДС.

III.Дава съгласие да се отдаде под наем на политическа партия „Съюз на демократичните сили“, БУЛСТАТ 130052349, със седалище и адрес на управление гр. София, ул. „Г. С. Раковски“ № 134, със срок до края на мандата на действащото Четиридесет и трето Народно събрание, самостоятелен обект в сграда с идентификатор 63427.2.2085.9.2 по Кадастралната карта на гр. Русе, с площ от 158 кв.м., с предназначение – за културна и обществена дейност, брой нива на обекта – едно, намиращ се в сграда № 9, разположена в поземлен имот с идентификатор по Кадастралната карта на гр. Русе 63427.2.2085, с административен адрес гр. Русе, ул. „Цар Асен“ № 26, вх. 3, ет. 0, описан в АЧОС № 1326 / 10.05.1997 г., като клуб, и месечна наемна цена 112,71 лв. с включен ДДС.

IV.Дава съгласие да се отдаде под наем на политическа партия „Движение България на гражданите“, БУЛСТАТ 176368365, със седалище и адрес на управление гр. София, ул. „Г.Бенковски“ № 7, ет. 2, със срок до края на мандата на действащо Четиридесет и трето Народно събрание, самостоятелен обект в сграда с идентификатор по Кадастралната карта на гр. Русе 63427.1.133.1.186, с площ от 36,23 кв.м., с предназначение – ателие за творческа дейност, брой нива на обекта – едно, намиращ се в сграда № 1, разположена в поземлен имот с идентификатор по Кадастралната карта на гр. Русе 63427.1.133, с административен адрес гр. Русе, ул. „Плиска“ № 89, бл. „Ахелой“, вх. 2, ет. 0, описан в АЧОС № 1325 / 10.05.1997 г., като клуб, и месечна наемна цена 25,33 лв. с включен ДДС.

**10 Точка**

**Отдаване под наем на част от самостоятелен обект в сграда – частна общинска собственост за клуб на Сдружение „Дружество на художниците – Русе“**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Стандартна процедура, поддържам предложението.

**Чл.-кор. проф. Хр. Белоев:** Въпроси, изказвания? Режим на гласуване по точката.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 80**

На основание чл.21, ал.2, във връзка с чл.21, ал.1, т.8 от Закона за местното самоуправление и местната администрация, във връзка с чл.14, ал. 6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.21, чл. 3, чл. 4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да се отдаде под наем за срок от пет години на Сдружение „Дружество на художниците - Русе“, БУЛСТАТ 117044963, част от самостоятелен обект в сграда - частна общинска собственост, представляваща помещения, разположени в североизточния край на самостоятелния обект, с идентификатор по Кадастралната карта на гр. Русе 63427.2.1907.9, с административен адрес: гр. Русе, ул. „Борисова“ № 41, предмет на АЧОС №5281/05.12.2007г.,която част представлява, с площ от 54,17 кв. м., като клуб и месечна наемна цена – 30,58 лв. без включен ДДС.

**11 Точка**

**Провеждане на публичен търг с явно наддаване за отдаване под наем на части от терени публична общинска собственост за разполагане на преместваеми обекти по чл.56 от ЗУТ**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** На една от комисиите е имало предложение да отпадната точки 1 и 2 ...

**Чл.-кор. проф. Хр. Белоев:** ... и 3, а 1 и 2 е да.

**Г-жа Д. Шилкова:** ... 1 и 2 е по протокол. Няма как да приемем това предложение по следните съображения: посочените точки са елемент от Общата схема за зона А, гласувани са от Общинския съвет и са съгласувани с Министерство на културата; позициите определени за поставяне на павилионите са съобразени със специфичните правила на Общата схема за зона А; схемата е разработена в изпълнение на проект „Благоустрояване и достъпна градска среда в централна градска зона“ в участъка от ул. „Александровска“ – пл. „Батенберг“ и прилежащите пространства. На местата за поставяне на павилионите са предвидени и изведени отклонения за електрозахранване. Външният вид на павилионите, обръщам внимание, че ще бъде съобразен с визията на околните сгради като архитектурен ансамбъл, паметник на културата.

**Чл.-кор. проф. Хр. Белоев:** Благодаря. Въпроси? Доктор Константинова.

**Д-р Т. Константинова:** Уважаеми г-н Председател, г-н Кмет, уважаеми колеги ...

**Чл.-кор. проф. Хр. Белоев:** Схема на екрана има показана. (коментар от зала не се чува) Увеличете малко схемата.

**Д-р Т. Константинова:** Колегите, които са от предишните общински съвети знаят, че това е една от болните теми за мен затова, защото смятам, че центъра на Русе много приличаше на битпазар. И съм се борила и водила битки за това, с всички негативи, които съм събрала, говоря от името на групата, не само от мое име. Независимо от това, че са одобрени точки, че са направени изводи ... Аз съжалявам, че специфичните правила не ги взех, чела съм ги, там има нещо и за тези връзки с електрификация и подобна инфраструктура. Смятам, че независимо от това, че съществуват определени точки в схемата е законосъобразно, решено, с подкрепата на всички. Ние сме тези, общинските съветници, които могат да решат дали да има по „Александровска“, тази прекрасна улица след всички ремонти, които бяха направени, такива две точки още. Не знам чий е апетита иличие е желанието да разположи, не ме интересува, но смятам, че трябва много да внимаваме от тук нататък какво разрешаваме да се разполага по тази прекрасна улица, с която всички ние се гордеем. Мисля, че има достатъчно много места, недалеч. Където се продават вестници, списания, пакетирани стоки, вафли, кафе от кафемашинки и други, за да е необходимо да се поставят още две такива. Постепенно много се страхувам, че благодарение на законосъобразността ще забравим нашите задължения като общински съветници да пазим нашия град и както много, много пъти, отегчително вече за вас съм казвала да се гордеят и нашите бъдещи граждани с града, който сме оставили. Можем да се съобразим с визията да бъде такава, каквато трябва да бъде, а не да бъде постепенно превърнат отново града и центъра в битпазар. Категорично сме против да се гласува заедно с другите точки. Разбира се отново предлагаме да се гласуват разделно с апела, колеги нека да не се срамуваме от бъдещите поколения. Защото съм сигурна, че след някой друг месец ще излязат още две точки, които са законосъобразни, след това още две и ще се превърне в това, което беше площада и „Александровска“ преди ремонтите, преди забраната, която съблюдава законите за използването на средства по европейски програми. Благодаря ви за вниманието.

**Чл.-кор. проф. Хр. Белоев:** Благодаря. Господин кметът.

**Г-н Пл. Стоилов:** Само да кажа, че ние подкрепяме разделното гласуване на точките, ако бъде прието. И още нещо да поясня, ще помоля главния архитект да покаже на схемата точно за кои места и какво става дума. Аз изцяло подкрепям позицията на д-р Константинова, аз лично никога няма да се съглася да влезе предложение за точка, която е по средата на пешеходната зона. В случая става дума за точки, които в самия проект за „Александровска“, който ние изпълнихме са залегнати, получили са одобрение от Националния институт за паметниците на културата и се намират достатъчно встрани от централната пешеходна зона. С колеги от Реформаторския блок коментирахме тая точка и аз казах не, не категорично няма да го приемем това, впоследствие обаче на схемата, когато ми бяха показани къде се намират точките ... Примерно едната точка, която е на „Хан Кубрат“, ами тя е от страната на улицата, която е към телевизията и опира до аптеката, значи тя минава съвсем встрани. И се съгласете все пак ..., ти ще обясниш Бучуковска въпроса ..., че все пак ние не трябва да забравяме, че това е една улица, по която хората ще искат все пак да си купят и вестници или нещи друго. Моля, главния архитект, г-н Председател; да даде още пояснения и да покаже на самата схема.

**Чл.-кор. проф. Хр. Белоев:** Госпожо Бучуковска, заповядайте.

**Г-жа Ж. Бучуковска:** Уважаеми дами и господа искам да ви уверя, че аз също съм за павилионите, които се разполагат в централна градска част да имат еднаква визия. Визията на тези павилиони, които са предвидени по тази схема ще бъдат такива, каквито са приети по Красива България, по останалата част на главната улица, така че няма място за притеснение. Квадратурата е квадрати 4, това с от тия стари павилиони с детайли и ви гарантирам, че като … ще бъдат доста добре ... (коментар от зала не се чува) Това е пл. „Хан Кубрат“, това е тротоара ..., тука е аптеката ..., ... ел.кабел, тук си има едно павилионче, което павилионче ще бъде за вестници. Нищо лошо, другия павилион е малко по надолу. Другият павилион е тук „Отец Паисий“, където сега ... сладоледи, закуски, отзад е павилиона за вестници. Преди беше тука, сега ... Искам също да ви кажа, че следващата зона, която евентуално след 2-3 месеца ще внесем за разглеждане и одобряване в Общинския съвет ще бъде зона В, която е от центъра до Халите. Там имаме големи проблеми с разполагането на маси, столове, павилиони. Смятам, че в края, където беше проекта и където изпълнихме проекта на Централна градска част, тама нещата като че ли станаха малко по европейски. Смятаме, че нагоре също трябва да се получи същата визия и ви го гарантирам, че така ще изглежда центъра на града.

**Чл.-кор. проф. Хр. Белоев:** След направените разяснения въпроси има ли други, изказвания? Има предложение за разделно гласуване. Режим на гласуване, подлагаме разделно гласуване на точки 1 и 2 да бъдат гласуване отделно от общия проект за решение.

**КВОРУМ – 48. С 45 гласа „за”, 3 „против” и 0 „въздържали се” се прие предложението.**

**Чл.-кор. проф. Хр. Белоев:** Ще гласуваме разделно. Проектът за решение дава съгласие да бъде проведен публичен търг с явно наддаване за първа и втора точка, гласуваме тези, за които стана спора. Получихме обяснение къде се намират точно тези точки и как ще изглеждат. Режим на гласуване.

**КВОРУМ – 48. С 35 гласа „за”, 11 „против” и 2 „въздържали се” се прие предложението.**

**Чл.-кор. проф. Хр. Белоев:** И останалите три точки. Режим на гласуване.

**КВОРУМ – 50. С 50 гласа „за”, 0 „против” и 0 „въздържали се” се прие предложението. Така се прие**

**РЕШЕНИЕ № 81**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 14, ал. 7, във връзка с чл. 14, ал. 2 от Закона за общинската собственост; във връзка с чл. 56, ал. 1 от Закона за устройство на територията; във връзка с чл. 11, ал. 1 и ал. 2 от Наредба №1 за общинската собственост на Общински съвет – Русе, във връзка с раздел І, чл. 1, т. 1, чл. 2, ал. 1, т. 1 и т. 6, ал. 2, раздел ІІ, чл. 3 и чл. 5 от Наредба №2 на Общинския съвет, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на части от терени публична общинска собственост, както следва:

1. Част от терен публична общинска собственост за поставяне на павилион за продажба на вестници, списания и пакетирани ядки, в гр. Русе, северозападния ъгъл на кръстовището на ул. „Александровска“ и ул. „Отец Паисий“, с площ от 1,44 кв. м. елемент на одобрената от Общински съвет-Русе с Решение № 1179, прието с Протокол №42 от 16.10.2014 г. обща схема за поставяне на преместваеми обекти по чл. 56 и РИЕ по чл. 57 от Закона за устройство на територията, за територията на зона „А“ по ул. „Александровска“ – от пл. „Свобода“ до пл. „Батенберг“ и начална тръжна месечна наемна цена - 28,00 лв. (двадесет и осем лева).

2. Част от терен публична общинска собственост за поставяне на павилион за продажба на вестници, списания, цигари и пакетирани ядки, в гр. Русе, южната част на площад „Хан Кубрат“, с площ от 1,44 кв. м. елемент на одобрената от Общински съвет-Русе с Решение № 1179, прието с Протокол №42 от 16.10.2014 г. обща схема за поставяне на преместваеми обекти по чл. 56 и РИЕ по чл. 57 от Закона за устройство на територията, за територията на зона „А“ по ул. „Александровска“ – от пл. „Свобода“ до пл. „Батенберг“ и начална тръжна месечна наемна цена - 28,00 лв. (двадесет и осем лева).

3. Част от терен публична общинска собственост за поставяне на павилион за продажба на закуски, пакетирани захарни изделия и безалкохолни напитки, в гр. Русе, ул. „Проф. Д. Баларев“ , с площ от 9,00 кв. м. - т. 2487 от общата схема за поставяне на преместваеми обекти и начална тръжна месечна наемна цена - 89,00 лв. (осемдесет и девет лева).

4. Част от терен публична общинска собственост за поставяне на павилион за промишлени стоки, в гр. Русе, ул. “Шипка”, до ж. п. прелеза, с площ от 16,00 кв. м. - т. 245 от общата схема за поставяне на преместваеми обекти и начална тръжна месечна наемна цена - 200,00 лв. (двеста лева).

5. Част от терен публична общинска собственост за поставяне на павилион за ключарски услуги, в гр. Русе, ул. “Шипка”, до ж. п. прелеза, с площ от 13,20 кв. м. – т. 388 от общата схема за поставяне на преместваеми обекти и начална тръжна месечна наемна цена - 72,00 лв. (седемдесет и два лева).

**12 Точка**

**Изменение на Решение №1450, прието с Протокол №52/16.07.2015 г. на Общински съвет-Русе**

**Чл.-кор. проф. Хр. Белоев:** Господин Богданов, заповядайте.

**Г-н В. Богданов:** Уважаеми общински съветници, по точка 13 предложението е за изменение решение 1450 от 2015 г., където е допусната явна фактическа грешка при изписване на идентификатора, който да бъде заменен ... Благодаря ви.

**Чл.-кор. проф. Хр. Белоев:** Имате думата за въпроси, изказвания. Режим на гласуване по точката.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 82**

На основание, чл. 21, ал. 1, т. 8 във връзка с чл. 21. ал. 2 от ЗМСМА, чл. 62, ал. 2 от АПК, чл. 14, ал. 7 във връзка с чл. 14, ал. 2 от Закона за общинската собственост, чл. 11, ал. 1 и ал. 2 от Наредба №1 за общинска собственост на Общински съвет-Русе, във връзка с Раздел I, чл. 2, ал. 1, т. 14 и ал. 3; Раздел ІІ. чл.чл. 3, 4 и 5 от Наредба № 2 на ОбС-Русе, Общинският съвет реши:

**1.** Поправя очевидна фактическа грешка в т. III от решение № 1450, прието с Протокол № 52/16.07.2015 г., Общински съвет Русе, като вместо „хангар, депо, гараж с 63427.2.4790.5“, да се чете „хангар, депо, гараж с 63427.2.4790.6“

В останалата си част решението остава непроменено.

**13 Точка**

**Предоставяне на имот публична общинска собственост за управление на ОП“Спортни имоти“ и допълнение на Приложение №1 към Правилника за дейността на ОП „Спортни имоти“, списък за отдаване под наем на спортни имоти през 2016 г.**

**Чл.-кор. проф. Хр. Белоев:** Господин Богданов.

**Г-н В. Богданов**: Уважаеми общински съветници, предложението по точка 14 е за предоставяне имот публична общинска собственост за управление на ОП „Спортни имоти“. Имотът е предназначен за спорт, намира се в квартал „Дружба-3“, същият ще бъде вписан в Приложение 1 на Правилника за дейността на общинското предприятие. И даването на съгласие за отдаването му под наем на лицензирана спортна организация по изискванията на ЗФВС. По това предложение на комисията по ЗОРС са направени следните предложения за промяна в проекта за решение след точка 72, след чл. 72, т. 1 от Правилника за приложение на ЗФВС да се добави и чл. 75, ал. 1 от същия правилник, приемаме корекцията на комисия ЗОРС. Благодаря ви.

**Чл.-кор. проф. Хр. Белоев:** Благодаря. Въпроси имате ли? Изказвания? Режим на гласуване с направената корекция.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 83**

На основание чл.21 ал.1 т.8 и т. 23, във връзка с чл. 21, ал. 2 от ЗМСМА, във връзка с чл. 52, ал.3 и ал.4, чл. 53, т. 1 и чл. 12, ал. 1 от Закона за общинска собственост, чл.49, ал.1 ЗФВС и чл.71, чл.72, т.1 и чл.75, ал.1 от ППЗФВС и чл. 10, ал. 2 от Наредба № 1 за общинската собственост на ОбС-Русе, Общинският съвет реши:

1. Предоставя безвъзмездно за управление на Общинско предприятие „Спортни имоти" поземлен имот предмет на АЧОС №7635 от 20.11.2015г., с идентификатор 63427.4.3039 и с площ 1 468кв.м., находящ се в гр.Русе, ж.к. Дружба 3, на ул.Никола Йонков Вапцаров.
2. Допълва Приложение №1 на Правилника за дейността на ОП „Спортни имоти“ - „Списък на спортните обекти, общинска собственост предоставени за управление на ОП „Спортни имоти”, като се добавя:

„ПИ с идентификатор 63427.4.3039, с площ 1 468кв.м., находящ се в гр.Русе, ж.к. Дружба 3, на ул.Никола Йонков Вапцаров., описан в АЧОС №7635 от 20.11.2015г.”

3. Приема Списък на спортните обекти и съоръжения - общинска собственост, стопанисвани от ОП “Спортни имоти”, за отдаване под наем през 2016 г. по Закона за физическото възпитание и спорта, както следва:

3.1 ПИ с идентификатор 63427.4.3039, с площ 1 468кв.м., находящ се в гр.Русе, ж.к. Дружба 3, на ул.Никола Йонков Вапцаров., описан в АЧОС №7635 от 20.11.2015г, като спортно игрище.

Описания по-горе спортен обект да се отдаде под наем по ЗФВС и ППЗФВС на лицензирани спортни организации и/или на спортни клубове за срок от 10/десет/ години, при наемна цена, определена от лицензиран независим оценител, притежаващ сертификат за правоспособност по Закона за независимите оценители.

Кметът на Община Русе да извърши последващите, съгласно закона действия.

**14 Точка**

**Безвъзмездно предоставяне за управление на поземлени имоти в горска територия – собственост на Община Русе, находящи се в землищата на с. Николово и гр. Русе, Община Русе, в полза на ОП „Паркстрой-Русе“**

**Чл.-кор. проф. Хр. Белоев:** Госпожа Кръстева, а г-жа Шилкова.

**Г-жа Д. Шилкова:** Само ще обясня, че става въпрос за новопридобитите горски територии след замяната, предоставяме ги на ОП „Паркстрой“. Поддържам предложението.

**Чл.-кор. проф. Хр. Белоев:** Въпроси имате ли, изказвания? Госпожа Генова не я виждам в залата, положително е нейното становище. Режим на гласуване по точката.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 84**

На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл.12, ал.1 от Закона за общинската собственост,Общинския съвет реши:

Дава съгласие за предоставяне безвъзмездно за управление на Общинско предприятие „Паркстрой - Русе“ на следните общински поземлени имоти в горски територии:

1. Поземлен имот №000517 с площ 5153 кв.м., находящ се в землището на с. Николово, местност „Текето“, Община Русе, с начин на трайно ползване: горски път.
2. Поземлен имот №000518 с площ 7993 кв.м., находящ се в землището на с. Николово, местност „Текето“, Община Русе, с начин на трайно ползване: широколистна гора, предмет на Акт за частна общинска собственост №7508/06.10.2015 год.
3. Поземлен имот №000520 с площ 16774 кв.м., находящ се в землището на с. Николово, местност „Текето“, Община Русе, с начин на трайно ползване: горски път.
4. Поземлен имот №000522 с площ 82 759 кв.м., находящ се в землището на с. Николово, местност „Текето“, Община Русе, с начин на трайно ползване: широколистна гора, предмет на Акт за частна общинска собственост №7513/06.10.2015 год.
5. Поземлен имот №000523 с площ 1625 кв.м., находящ се в землището на с. Николово, местност „Текето“, Община Русе, с начин на трайно ползване: двор – горско стопанство, предмет на Акт за частна общинска собственост №7514/06.10.2015 год.
6. Поземлен имот №000536 с площ 64 543 кв.м., находящ се в землището на с. Николово, местност „Текето“, Община Русе, с начин на трайно ползване: иглолистна гора, предмет на Акт за частна общинска собственост №7515/06.10.2015 год.
7. Поземлен имот №000541 с площ 45 365 кв.м., находящ се в землището на с. Николово, местност „Текето“, Община Русе, с начин на трайно ползване: широколистна гора, предмет на Акт за частна общинска собственост №7516/06.10.2015 год.
8. Поземлен имот №000542 с площ 8715 кв.м., находящ се в землището на с. Николово, местност „Текето“, Община Русе, с начин на трайно ползване: широколистна гора, предмет на Акт за частна общинска собственост №7517/06.10.2015 год.
9. Поземлен имот №000543 с площ 12 898 кв.м., находящ се в землището на с. Николово, местност „Текето“, Община Русе, с начин на трайно ползване: широколистна гора, предмет на Акт за частна общинска собственост №7518/06.10.2015 год.
10. Поземлен имот №000549 с площ 90 529 кв.м., находящ се в землището на с. Николово, местност „Текето“, Община Русе, с начин на трайно ползване: широколистна гора, предмет на Акт за частна общинска собственост №7563/12.10.2015 год.
11. Поземлен имот №000717 с площ 675 кв.м., находящ се в землището на с. Николово, местност „Текето“, Община Русе, с начин на трайно ползване: поляна, предмет на Акт за частна общинска собственост №7526/07.10.2015 год.
12. Поземлен имот №000721 с площ 77 957 кв.м. находящ се в землището на с. Николово, местност „Текето“, Община Русе, с начин на трайно ползване: залесена територия, предмет на Акт за частна общинска собственост №7527/07.10.2015 год.
13. Поземлен имот №000722 с площ 50 850 кв.м., находящ се в землището на с. Николово, местност „Текето“, Община Русе, с начин на трайно ползване: залесена територия, предмет на Акт за частна общинска собственост №7528/07.10.2015 год.
14. Поземлен имот №000723 с площ 56 454 кв.м., находящ се в землището на с. Николово, Община Русе, с начин на трайно ползване: залесена територия, предмет на Акт за частна общинска собственост №7529/07.10.2015 год.
15. Поземлен имот №000724 с площ 253 688 кв.м., находящ се в землището на с. Николово, местност „Текето“, Община Русе, с начин на трайно ползване: широколистна гора, предмет на Акт за частна общинска собственост №7530/07.10.2015 год.
16. Поземлен имот №000727 с площ 83 567 кв.м., находящ се в землището на с. Николово, местност „Текето“, Община Русе, с начин на трайно ползване: залесена територия, предмет на Акт за частна общинска собственост №7531/07.10.2015 год.
17. Поземлен имот №000748 с площ 150 521 кв.м., находящ се в землището на с. Николово, местност „Текето“, Община Русе, с начин на трайно ползване: залесена територия, предмет на Акт за частна общинска собственост №7507/06.10.2015 год.
18. Поземлен имот №000749 с площ 76 613 кв.м., находящ се в землището на с. Николово, местност „Текето“, Община Русе, с начин на трайно ползване: залесена територия, предмет на Акт за частна общинска собственост №7532/07.10.2015 год.
19. Поземлен имот №000751 с площ 89 201 кв.м., находящ се в землището на с. Николово, местност „Текето“, Община Русе, с начин на трайно ползване: залесена територия, предмет на Акт за частна общинска собственост №7533/07.10.2015 год.
20. Поземлен имот №000753 с площ 1937 кв.м., находящ се в землището на с. Николово, местност „Текето“, Община Русе, с начин на трайно ползване: горски път.
21. Поземлен имот №000754 с площ 94 752 кв.м., находящ се в землището на с. Николово, местност „Текето“, Община Русе, с начин на трайно ползване: залесена територия, предмет на Акт за частна общинска собственост №7559/12.10.2015 год.
22. Поземлен имот №000756 с площ 70 933 кв.м., находящ се в землището на с. Николово, местност „Текето“, Община Русе, с начин на трайно ползване: залесена територия, предмет на Акт за частна общинска собственост №7561/12.10.2015 год.
23. Поземлен имот №000757 с площ 66 354 кв.м., находящ се в землището на с. Николово, местност „Текето“, Община Русе, с начин на трайно ползване: залесена територия, предмет на Акт за частна общинска собственост №7511/06.10.2015 год.
24. Поземлен имот №000758 с площ 4890 кв.м., находящ се в землището на с. Николово, община Русе, с начин на трайно ползване: залесена територия, предмет на Акт за частна общинска собственост №7583/13.10.2015 год.
25. Поземлен имот №000759 с площ 4381 кв.м., находящ се в землището на с. Николово, местност „Текето“, Община Русе, с начин на трайно ползване: залесена територия, предмет на Акт за частна общинска собственост №7534/07.10.2015 год.
26. Поземлен имот с идентификатор 63427.3.518 по кадастралната карта и кадастралните регистри на гр. Русе, с площ 2335 кв.м., находящ се в землището на гр. Русе, местност „Лагера“, с начин на трайно ползване: друг вид дървопроизводителна гора, предмет на Акт за частна общинска собственост №7535/08.10.2015 год.
27. Поземлен имот с идентификатор 63427.3.660 по кадастралната карта и кадастралните регистри на гр. Русе, с площ 20 505 кв.м., находящ се в землището на гр. Русе, местност „Лагера“, с начин на трайно ползване: друг вид дървопроизводителна гора, предмет на Акт за частна общинска собственост №7536/08.10.2015 год.
28. Поземлен имот с идентификатор 63427.104.12 по кадастралната карта и кадастралните регистри на гр. Русе, с площ 37 669 кв.м., находящ се в землището на гр. Русе, местност „Лагера“, с начин на трайно ползване: друг вид дървопроизводителна гора, предмет на Акт за частна общинска собственост №7537/08.10.2015 год.
29. Поземлен имот с идентификатор 63427.104.14 по кадастралната карта и кадастралните регистри на гр. Русе, с площ 44 247 кв.м., находящ се в землището на гр. Русе, местност „Лагера“, с начин на трайно ползване: друг вид дървопроизводителна гора, предмет на Акт за частна общинска собственост №7538/08.10.2015 год.
30. Поземлен имот с идентификатор 63427.104.15 по кадастралната карта и кадастралните регистри на гр. Русе, с площ 22 839 кв.м., находящ се в землището на гр. Русе, местност „Лагера“, с начин на трайно ползване: друг вид дървопроизводителна гора, предмет на Акт за частна общинска собственост №7539/08.10.2015 год.
31. Поземлен имот с идентификатор 63427.104.17 по кадастралната карта и кадастралните регистри на гр. Русе, с площ 23 640 кв.м., находящ се в землището на гр. Русе, местност „Лагера“, с начин на трайно ползване: широколистна гора, предмет на Акт за частна общинска собственост №7540/08.10.2015 год.
32. Поземлен имот с идентификатор 63427.233.8 по кадастралната карта и кадастралните регистри на гр. Русе, с площ 100 333 кв.м., с начин на трайно ползване: друг широколистна гора, предмет на Акт за частна общинска собственост №7541/08.10.2015 год.
33. Поземлен имот с идентификатор 63427.233.14 по кадастралната карта и кадастралните регистри на гр. Русе, с площ 103 105 кв.м., с начин на трайно ползване: друг широколистна гора, предмет на Акт за частна общинска собственост №7547/09.10.2015 год.
34. Поземлен имот с идентификатор 63427.233.21 по кадастралната карта и кадастралните регистри на гр. Русе, с площ 1 230 кв.м., находящ се в землището на гр. Русе, местност „Чаталест дол“, с начин на трайно ползване: широколистна гора, предмет на Акт за частна общинска собственост №7543/09.10.2015 год.
35. Поземлен имот с идентификатор 63427.233.43 по кадастралната карта и кадастралните регистри на гр. Русе, с площ 2 382 кв.м., находящ се в землището на гр. Русе, с начин на трайно ползване: шириколистна гора, предмет на Акт за частна общинска собственост №7544/09.10.2015 год.
36. Поземлен имот с идентификатор 63427.233.49 по кадастралната карта и кадастралните регистри на гр. Русе, с площ 5 242 кв.м., находящ се в землището на гр. Русе, местност „Чаталест дол“, с начин на трайно ползване: друг широколистна гора, предмет на Акт за частна общинска собственост №7545/09.10.2015 год.
37. Поземлен имот с идентификатор 63427.270.1 по кадастралната карта и кадастралните регистри на гр. Русе, с площ 7 362 кв.м., находящ се в землището на гр. Русе, местност „Мерата“, с начин на трайно ползване: друг вид недървопроизводителна горска площ, предмет на Акт за частна общинска собственост №7546/09.10.2015 год.
38. Поземлен имот с идентификатор 63427.270.2 по кадастралната карта и кадастралните регистри на гр. Русе с площ 27 636 кв.м., находящ се в землището на гр. Русе, местност „Мерата“, с начин на трайно ползване: широколистна гора, предмет на Акт за частна общинска собственост №7548/09.10.2015 год.
39. Поземлен имот с идентификатор 63427.270.4 по кадастралната карта и кадастралните регистри на гр. Русе, с площ 123 813 кв.м., находящ се в землището на гр. Русе, местност „Мерата“, с начин на трайно ползване: широколистна гора, предмет на Акт за частна общинска собственост №7549/12.10.2015 год.
40. Поземлен имот с идентификатор 63427.270.10 по кадастралната карта и кадастралните регистри на гр. Русе, с площ 4 378 кв.м., находящ се в землището на гр. Русе, местност „Мерата“, с начин на трайно ползване: широколистна гора, предмет на Акт за частна общинска собственост №7550/12.10.2015 год.
41. Поземлен имот с идентификатор 63427.270.11 по кадастралната карта и кадастралните регистри на гр. Русе, с площ 2 300 кв.м, находящ се в землището на гр. Русе, местност „Мерата“, с начин на трайно ползване: за курортен хотел, почивен дом, предмет на Акт за частна общинска собственост №7552/12.10.2015 год.
42. Поземлен имот с идентификатор 63427.270.12 по кадастралната карта и кадастралните регистри на гр. Русе, с площ 4 047 кв.м., находящ се в землището на гр. Русе, местност „Мерата“, с начин на трайно ползване: за курортен хотел, почивен дом, предмет на Акт за частна общинска собственост №7554/12.10.2015 год.
43. Поземлен имот с идентификатор 63427.270.14 по кадастралната карта и кадастралните регистри на гр. Русе, с площ 12 564 кв.м., находящ се в землището на гр. Русе, местност „Мерата“, с начин на трайно ползване: широколистна гора, предмет на Акт за частна общинска собственост №7555/12.10.2015 год.
44. Поземлен имот с идентификатор 63427.270.15 по кадастралната карта и кадастралните регистри на гр. Русе, с площ 232 947 кв.м., находящ се в землището на гр. Русе, местност „Мерата“, с начин на трайно ползване: широколистна гора, предмет на Акт за частна общинска собственост №7556/12.10.2015 год.
45. Поземлен имот с идентификатор 63427.270.16 по кадастралната карта и кадастралните регистри на гр. Русе, с площ 25 880 кв.м., находящ се в землището на гр. Русе, местност „Мерата“, с начин на трайно ползване: друг ски писта, предмет на Акт за частна общинска собственост №7557/12.10.2015 год.

**15 Точка**

**Съгласуване Годишен план за 2016 г. за дейността на отдел „Вътрешен одит“ и Актуализирана оценка на риска към Стратегически план 2014-2016 г. в Община Русе**

**Чл.-кор. проф. Хр. Белоев:** Госпожа Постникова, заповядайте.

**Г-жа Постникова:** Уважаеми дами и господа, представям ви на вниманието проекта за решение, което е съгласувано на постоянните комисии без възражения е прието там. Поддържам внесеното предложение.

**Чл.-кор. проф. Хр. Белоев:** Благодаря. Имате думата за въпроси, изказвания. Режим на гласуване по точката.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 85**

На основание чл. 21, ал. 2 във връзка с чл. 21, ал. 1, т.23 от ЗМСМА във връзка с чл. 27, ал.2 от Закона за вътрешния одит в публичния сектор /ЗВОПС/, Общинският съвет реши:

1. Съгласува Годишен план за 2016 г. за дейността на отдел „Вътрешен одит” в Община Русе.

2. Съгласува Актуализирана оценка на риска към Стратегически план за периода 2014-2016г.

**16 Точка**

**Приемане на Наредба за изменение и допълнение на Наредба №16 на Общински съвет-Русе**

**Чл.-кор. проф. Хр. Белоев:** Мариян Савов.

**Г-н М. Савов:** Уважаеми г-н Председател, уважаеми г-н Кмет, уважаеми дами и господа общински съветници, колеги. Пред вас е нашето предложение за изменение и допълнение на Наредба 16. То беше подробно разяснено и обсъдено на комисиите, не постъпиха предложения. Така, че аз ви предлагам да го гласувате във вида, в който е пред вас. Благодаря.

**Чл.-кор. проф. Хр. Белоев:** Благодаря. Въпроси имате ли, изказвания? Режим на гласуване по точката.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 86**

На основание чл. 79 от АПК, чл. 21, ал. 1, т. 7 от ЗМСМА, чл. 9 от ЗМДТ, във връзка с чл. 6, ал. 2 от ЗМДТ, Общински съвет- Русе реши:

Приема Наредба за изменение и допълнение на Наредба № 16 на Общински съвет – Русе за определянето и администрирането на местните такси, цени на услуги и права на територията на Община Русе, със следното съдържание:

§ 1. В чл. 59, ал. 1, т. 31, думите „до 10 лв./бр.“ се изменят с „до 20 лв./бр.“.

§ 2.Чл. 59, ал. 1, т. 44.1, б. „б“ се изменя така: „За използване на специализирани рекламни автомобили и такива, пригодени за извършване на рекламна дейност /с високоговорители и с поставени рекламни макети/ с кампаниен характер – 25 лв./ден за автомобил“.

§ 3. Чл. 59, ал. 1, т. 44.1, б. „г“ се изменя така: „За реклама върху флажни рекламни материали с временен характер /транспаранти и хоругви/ с максимална площ до 3 кв.м. - 40 лв./кв.м./ на месец“.

§ 4. Чл. 59, ал. 1, т. 44.2, б. „ж“ се изменя така:

„За ползване на Външна сглобяема сцена, както следва:

Подиум - 12 лв. на кв.м. на ден

Сценично осветление – 400 лв. за 1 бр. мероприятие на ден

Алуминиева ферма – 400 лв. за 1 бр. мероприятие на ден.

„Забележка: Построяването на сцената се извършва само от служителите на ОП „Русе арт“.

За ползване на Външната сглобяема сцена /подиум, сценично осветление и алуминиева ферма/ за мероприятия за нуждите на Община Русе и за финансирани от общинския бюджет организации – безвъзмездно.“

§ 5. В чл. 59, ал.1, т. 48 се правят следните изменения и допълнения:

* Създава се нова подточка 48.7: „Входни билети за концерти на Общински духов оркестър – Биг Бенд Русе – от 2 лв. до 20 лв.“.
* Създава се нова подточка 48.8: „При покани за участия на ОДО-Биг Бенд Русе, представящи Община Русе във фестивали, конкурси и други формати, в страната и чужбина - не се изисква заплащане за концертната програма от страна на организацията, отправила поканата.“

§ 6. Създава се нов Параграф 25 в ПЗР на Наредба № 16 на ОбС-Русе „§25. Наредбата за изменение и допълнение на Наредба № 16, приета с решение № 86 по протокол №4 от 21.01.2016 г. на ОбС-Русе влиза в сила от 01.02.2016 г.”

**17 Точка**

**Програма за развитие на читалищната дейност в Община Русе през 2016 г.**

**Чл.-кор. проф. Хр. Белоев:** Госпожа Чавдарова, заповядайте.

**Г-жа Ива Чавдарова:** Уважаеми дами и господа общински съветници, господин Председател, на основание чл. 26а, ал. 2 от Закона за народните читалища представяме на вниманието ви Програма за развитие на читалищната дейност през 2016 г. Рутинна процедура, приет документ на комисиите, на които беше представен, нямаме допълнения, поддържаме предложението си.

**Чл.-кор. проф. Хр. Белоев:** Благодаря. Имате думата за въпроси, изказвания. Режим на гласуване по точката.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 87**

На основание чл. 21, ал. 2, във връзка с чл. 21, ал.1, т. 12 от ЗМСМА и чл. 26а, ал. 2 от Закона за народните читалища, Общински съвет – Русе реши:

1. Приема програмата за развитието на читалищната дейност в Община Русе през 2016 година, съгласно Приложение 1 и Приложение 2.

**18 Точка**

**Приемане на Общински годишен план за младежта на Община Русе за 2016 г.**

**Чл.-кор. проф. Хр. Белоев**: Господин Григоров.

**Г-н Ив. Григоров:** Уважаеми г-н Кмет, уважаеми Председателю на Общинския съвет, общински съветници, всяка година от приемането на Закона за младежта правим годишен план за работа с младежите в Русе. Така, че планът за работа с младежите, младежкия план във всички комисии нямаше никакви проблеми. Така, че рутинна операция, подкрепяме го. Благодаря.

**Чл.-кор. проф. Хр. Белоев:** Благодаря. Въпроси имате ли? Да, заповядайте, господин Ганчев.

**Г-н Г. Ганчев:** В комисията за младежта и спорта аз направих едно предложение, държа да го кажа и на сесията. То е съвсем кратко, няма да бавя никого. Става дума за развитието на клубовете по неформално образование. Моето предложение е в Младежкия парламент, който ще бъде общинска структура, която ще има представителен характер да вземат участие председателите на училищните парламенти. Всяко училище има своя парламент, в тази структура да влязат председателите на училищните парламенти. Само това е.

**Чл.-кор. проф. Хр. Белоев:** Да, благодаря. Въпроси имате ли други? Григоров.

**Г-н Ив. Григоров:** Принципно не е задължително и не може да задължим, участието е доброволно, така че ако искат да участват те могат да участват и без да е задължително.

**Чл.-кор. проф. Хр. Белоев:** Да, господин Ганчев. ( коментар от зала не се чува) Други изказвания? Режим на гласуване по точката.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 88**

На основание чл. 21, ал. 1, т. 12 и ал. 2 от ЗМСМА, във връзка с чл. 16, ал. 1 от Закона за младежта, Общинският съвет реши:

1. Приема Общински годишен план за младежта на Община Русе за 2016 год., съгласно Приложение 1.
2. Възлага на кмета на Община Русе изпълнението и контрола на Общинския годишен план за младежта на Община Русе за 2016 год.

**19 Точка**

**Подаване на проектно предложение на Община Русе по Оперативна програма „Развитие на човешките ресурси“ 2014-2020 по процедура за директно предоставяне на безвъзмездна финансова помощ BG05M9OP001-2.004 „Услуги за ранно детско развитие“**

**Чл.-кор. проф. Хр. Белоев:** Господин Григоров. По точката, г-жа Личева ли? (коментар от зала не се чува) Госпожа Личева, заповядайте.

**Г-жа М. Личева:** Проектното предложение, което Община Русе в момента подготвя е свързано със схема, която се нарича Ранно детско развитие. С тази схема Община Русе ще осигури устойчивост на два проекта, които до настоящия момент реализира. Единият свързан със социално включване, така известния на всички проект Светилник, в рамките на който беше създаден един общностен център. И още една социална услуга, това е комплекса за Интегриране и социални услуги за деца от 0 до 3 години, в рамките на който бяха изградени 7 нови социални услуги. До 29 януари трябва да бъде представено проектно предложение, така че разчитаме на вашата подкрепа.

**Чл.-кор. проф. Хр. Белоев:** Благодаря. Въпроси, изказвания? Режим на гласуване по точката.

**КВОРУМ – 49. С 48 гласа „за”, 0 „против” и 1 „въздържали се” се прие**

**РЕШЕНИЕ № 89**

На основание чл. 21, ал. 1, т. 23, във връзка с чл.21, ал. 2 от ЗМСМА, Общински съвет Русе реши:

Дава съгласие Община Русе да подаде проектно предложение по процедура BG05M9ОP001-2.004 „Услуги за ранно детско развитие“ на Оперативна програма „Развитие на човешките ресурси 2014-2020” за директно предоставяне на безвъзмездна финансова помощ за устойчиво развитие на интегрирани социални услуги за деца от 0 до 7 годишна възраст и техните родители.

**20 Точка**

**Промени в Учредителния акт и Правилника за реда за осъществяване на общественополезна дейност и за набиране и разходване на имуществото на Общинска фондация „Русе-град на свободния дух“**

**Чл.-кор. проф. Хр. Белоев:** Госпожа Минкова, заповядайте.

**Г-жа Е. Минкова:** Уважаеми госпожи и господа общински съветници, на вашето внимание са промени, предложените промени в Учредителния акт и в Правилника на Фондацията. Точката беше подробно разгледана на всички комисии, беше направено единствено допълнение на комисията по здравеопазване и социална политика. Беше предложено и прието допълнение към чл. 9, ал. 1 от Учредителния акт, именно предложението е текста да се чете – „Да утвърждава град Русе като културен, образователен и спортен център на национално и международно ниво. Поддържаме предложението с допълнението.

**Чл.-кор. проф. Хр. Белоев:** Благодаря. Въпроси имате ли, изказвания. С направеното предложение за промяна режим на гласуване по точката. (коментар от зала не се чува) Системата нещо ... (коментар от зала не се чува) Не, те много не успяха да гласуват. Прегласуване ще тръгне ли? Да стартираме наново, блокирани са някои ... Режим на гласуване отново.(коментар от зала не се чува) Ръчно гласуване трябва да има. Виждам много ..., 28 са гласували с устройствата и ръчно гласуват, виждам Йотов, Галев, Михайлов, Пенчо Милков, Валери Иванов, Галин Григоров, Иво Пазарджиев. Мариета? (коментар от зала не се чува) Тя е гласувала. Доктор Ангелов, Владо Владов, Ивета Георгиева, Венцислав Великов, Галин Ганчев, д-р Панайотов, ръчно Марияна Иванчева, Влади Атанасов, Борислав Иванов, Борислав Рачев и оттатък да видим, най-отзад Иван Станев, след това виждам в края Росица Георгиева, Теодора Костантинова, Илиян Илиев и в края Светлозар Симеонов. Все пак въздържали се има ли? (коментар от зала не се чува) Въздържали се няма. Против? Няма и с електронното като ги добавим ще получим.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 90**

На основание чл. 21, ал. 1 т.14 от ЗМСМА и във връзка с чл.14, т.1 и т.2 от Раздел IV на УЧРЕДИТЕЛЕН АКТ НА ОБЩИНСКА ФОНДАЦИЯ „РУСЕ – ГРАД НА СВОБОДНИЯ ДУХ“, общинският съвет реши:

1.Приема промени в Учредителният акт на Общинска фондация „Русе-град на свободния дух“, като посочените по-долу разпоредби придобиват следната редакция:

* + Чл.8 Фондация „Русе - град на свободния дух“ е организация, която осъществява дейности в обществена полза, насочени към утвърждаването на духовни ценности, насърчаване на държавни, европейски, международни и регионални политики, които допринасят за развитие на гражданското общество, здравеопазването, образованието, науката, културата, технологиите и спорта, които са в служба на обществото.
  + Чл.9 /1/ Да утвърждава гр. Русе като значим културен, спортен и образователен център на национално и международно ниво.
  + Чл. 9 /5/ Да популяризира културните и спортни постижения на гр. Русе в страната и чужбина, като ангажира с тази цел и местната общност чрез поощряване и развитие на съвместни прояви.
  + Чл.9 /7/Да насърчава интеграцията между култура, образование, наука,спорт и бизнес за разширяване на ролята и мястото на творчеството и иновациите; да привлича експертен, научен и граждански потенциал по значими проблеми от стратегическите приоритети за развитието на Русе.
  + Чл.9 /8/ Да инициира и организира форуми за граждански диалог с участие на представители на органите на местно самоуправление, на държавни културни институции, културни организации, спортни организации, бизнеса и неправителствени организации за изграждане на обществена среда в съответствие с модерните демократични ценности, която да благоприятства активното участие на гражданите в естетизацията и опазването на жизнената среда, както и за прилагане на европейски практики за подобряване на качеството на живот.
  + Чл.9/10/ Да взаимодейства с международни културни институции за обединяване на усилията за работа по съвместни проекти, както и да търси и създава контакти със световни културни и спортниорганизации за активен обмен на информация с цел популяризиране на културните и спортни традиции, постиженията и историческото наследство на гр. Русе
  + Чл.10 /1/ Изготвяне на проекти и провеждане на инициативи, с цел утвърждаването на гр.Русе като значим културен и спортен център на национално и международно ниво
  + Чл.10 /2/ Набиране на средства от местни, национални и международни програми за финансиране на проекти, както и посредством реализацията на партньорства и привличането на спонсори с оглед финансовото обезпечаване на дейности, които целят да утвърдят Русе като културен и спортенцентър на национално и международно ниво.
  + Чл.10 /4/ Организиране на културни събития и събития, които промотират активния и здравословен начин на живот**,** ПР и рекламни кампании.
  + Чл.10/10/ Осъществяване на ежегодна програма за сътрудничество на Фондацията с общински и държавни институции, културни и спортни организации, неправителствени организации и изявени културни, творчески и спортни дейци.
  + Чл.10 /11/ Иницииране и организация на различни форми на обучение и квалификация (семинари, квалификационни курсове, работни срещи) по партньорски проекти за административен капацитет и конкурентоспособност на организациите.
  + Чл.10 /12/ Организиране на широкомащабни културни, спортнии научни прояви в съответствие с утвърдените приоритети в годишната програма, утвърдена от изборните органи.
  + Чл.10/14/ Осъществяване на мониторинг на всички събития и партньорски проекти от реализацията на годишната програма и публично оповестяване на анализираните данни.
  + Чл.10/15/ Иницииране, стратегическо планиране и експертна оценка на проектите на кандидатите за участие в конкурсните програми на Община Русе в сферата на културата и спорта по утвърдените в годишната програма на Община Русе стратегически приоритети, приети от Общинския съвет
  + Чл.10/17/ Участие в процеса на стратегическо планиране на дългосрочното развитие на Русе чрез регистрация на данни, анализ на тенденциите и развитието на творческите и културни индустрии и на спорта и чрез организация на обществени консултации и дискусии за стратегическите приоритети в направленията от програмата.
  + Чл.11 /3/Фондацията не разпределя печалба.
  + Чл.22/1/ Планира, организира и координира цялостната дейност на Фондацията, в съответствие с Учредителния акт, утвърдените приоритети, насоки и решения на Върховния колективен орган и на Управителния съвет и носи отговорност за това.
  + Чл.22/2/ Осъществява координация и съгласува дейността на Фондацията със съответните държавни и обществени организации, културни организации,спортни организации**,** неправителствени организации и лица за осъществяване на целите и задачите на Фондацията, като представлява лично Фондацията пред органите – партньори на обществеността.

2. Приема промени в Правилника за реда за осъществяване на общественополезна дейност и за набиране и разходване на имуществото на Общинска фондация „Русе-град на свободния дух“, като Чл.2 придобива следната редакция:

* + Чл.2. Фондация „Русе – град на свободния дух” извършва дейност в обществена полза, като основният й предмет на дейност е: утвърждаването на духовни ценности, насърчаване на държавни, европейски, международни и регионални политики, които допринасят за развитие на гражданското общество, здравеопазването, образованието, науката, културата, технологиите и спорта, които са в служба на обществото.

**21 Точка**

**Сформиране на Обществен съвет за социално подпомагане и отмяна на Решение №198, прието с Протокол №10/16.05.2012 г. на ОбС-Русе**

**Чл.-кор. проф. Хр. Белоев:** Госпожа Личева.

**Г-жа М. Личева:** Уважаеми общински съветници, предложението е свързано с изпълнение на задължение по Закона за социално подпомагане и правилника за неговото прилагане, в рамките на който към всяка община трябва да бъде създаден Обществен съвет по социално подпомагане. Това е един орган за обществен контрол по отношение на социалната политика на общината, когато се разглеждат стратегии, програми, планове. И с това предложение искаме промяна на състава, предвид новия състав на Общинския съвет и съответно има и структурни промени в администрацията. Благодаря ви.

**Чл.-кор. проф. Хр. Белоев:** Благодаря. Въпроси, изказвания? Режим на гласуване по точката.

**КВОРУМ – 45. С 44 гласа „за”, 0 „против” и 1 „въздържали се” се прие**

**РЕШЕНИЕ № 91**

На основание чл. 21, ал. 1, т. 23 и ал. 2 от ЗМСМА , във връзка с чл. 17, ал. 1, т.7 от ЗМСМА, чл. 35 от Закона за социалното подпомагане, чл. 52, ал. 1 и 2 от Правилника за прилагане на Закона за социалното подпомагане, Общински съвет – Русе реши:

I. Отменя Решение № 198, прието с Протокол № 10/16.05.2012 г. на ОбС – Русе.

II. Сформира Обществен съвет за социално подпомагане в състав:

1. Чл.-кор. проф. дтн Христо Белоев – Председател Общински съвет – Русе;

2. Иван Григоров – Зам.-кмет „Хуманитарни дейности“;

3. Събина Павлова – член на ПКЗСП при ОбС – Русе ;

4. Мариела Личева – директор дирекция „Здравни и социални дейности“ – Община Русе;

5. Росица Иванова – директор дирекция „Социално подпомагане“ – Русе;

6. Стефан Марков – изпълнителен директор на РКО „Каритас" – Русе;

7. Деана Димова – председател на УС на Сдружение „Център Динамика“;

8. Ценка Димитрова – председател на УС на Фондация „Трета възраст“;

9. Секретар: Катя Петрова – началник отдел „Социални дейности“ към дирекция „Здравни и социални дейности“ – Община Русе.

**22 Точка**

**Одобряване на подробен устройствен план /ПУП/ - Парцеларен план за техническа инфраструктура извън урбанизираната територия – напоителна система „Дием“ в землищата на гр. Русе и с. Червена вода, Община Русе**

**Чл.-кор. проф. Хр. Белоев:** Господин Наков, заповядайте.

**Г-н Д. Наков:** Благодаря Ви, г-н Председателю. Уважаеми общински съветници на вашето внимание се предлага да се одобри ПУП, парцеларен план за техническа инфраструктура извън урбанизирана територия, представляваща напоителна система „Дием“ в землището на град Русе и с. Червена вода. Искам да кажа, че всички процедури по съгласуване и одобряване на подробния устройствен план са приключили успешно, без забележки, гледано е на Общински съвет по устройство на територията, също без забележки. Така, че не виждам пречки да не бъде одобрен ПУП-а. Благодаря ви.

**Чл.-кор. проф. Хр. Белоев:** Благодаря. Въпроси, изказвания? Режим на гласуване по точката.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 92**

На основание чл. 21, ал. 2, чл. 21, ал. 1, т. 11 от ЗМСМА, чл. 129, ал. 1 във връзка с чл. 110, ал. 1, т. 5 от ЗУТ, Протокол №31/16.12.2015 г. на ОЕСУТ и искане №УТ-17-45/16.10.2015 г. от ЕТ „Дием – Дичо Дичев“, Общински съвет - Русе реши:

1. Одобрява подробен устройствен план /ПУП/ – Парцеларен план за техническа инфраструктура извън урбанизираната територия – напоителна система „Дием“ в землищата на гр. Русе и с. Червена вода, община Русе.

Решението може да се оспори в 30–дневен срок от обнародването му в Държавен вестник /ДВ/ чрез Общински съвет - Русе пред Административен съд - Русе.

**23 Точка**

**Даване на Разрешение за изработване на проект за подробен устройствен план – план за застрояване на поземлен имот с идентификатор 63427.150.330, находящ се в местността „Караманлийка“ в землището на гр. Русе**

**Чл.-кор. проф. Хр. Белоев:** Господин Наков.

**Г-н Д. Наков:** Благодаря Ви, г-н Председателю. Уважаеми общински съветници, на вашето внимание се предлага да се одобри задание и да се разреши изработването на ПУП, план за застрояване за поземлен имот, намиращ се в местността „Караманлийка“, който е предвидено застрояване зона ОВ, тоест вилна зона. И съответно ограничителните линии на застрояване са 4 метра минимум, 4 метра от вътрешните граници и минимум 3 метра от външните граници на имота. Благодаря ви.

**Чл.-кор. проф. Хр. Белоев:** Имате думата за въпроси, изказвания. Не виждам. Режим на гласуване по точката.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 93**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-71/09.12.15 от Николай Маринов Вълканов, Общински съвет – Русе реши:

1. Одобрява задание за проектиране на план за застрояване на поземлен имот с идентификатор 63427.150.330, находящ се в местността „Караманлийка“ в землището на гр. Русе, за вилно застрояване /Ов/ свободно разположено на минимум 4 метра от вътрешните и на минимум 3 метра от външните граници на имота;
2. Разрешава изработване на изменение на план за застрояване на поземлен имот с идентификатор 63427.150.330, находящ се в местността „Караманлийка“ в землището на гр. Русе, в съответствие с одобреното в т.1 задание.

**24 Точка**

**Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – външно кабелно ел. захранване и захранващ водопровод Ф25 мм за поземлен имот 187023 в местност „Стопански двор“, землище с. Червена вода и даване на предварително съгласие за утвърждаване на трасета**

**Чл.-кор. проф. Хр. Белоев:** Господин Наков.

**Г-н Д. Наков:** Благодаря Ви, г-н Председателю. Уважаеми общински съветници, на вашето внимание се предлага да се одобри задание и разреши изработването на ПУП, парцеларен план на техническа инфраструктура извън урбанизирана територия за външно кабелно ел. захранване и захранващ водопровод към поземлен имот в местността „Стопански двор“ в землището на с. Червена вода. За двата вида техническа инфраструктура са предложени по два варианта, като предложението и на проектанти, и гледано предварително на комисия в Дирекция „Устройство на територията“ се предлага да се изберат и за двата вида техническа инфраструктура първи вариант на трасетата, както и да се даде предварително съгласие за утвърждаване на тези трасета на довеждащата инфраструктура в срок от 1 година. Благодаря ви.

**Чл.-кор. проф. Хр. Белоев:** Благодаря. Имате думата за въпроси, изказвания. Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 94**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 29, ал. 1 от ЗОЗЗ, чл. 30, ал. 3 от ППЗОЗЗ и искане вх. № УТ-16-70/09.12.2015 г. от Богомил Димитров Коджабашев, Общински съвет - Русе реши:

1. Одобрява задание и разрешава изработване на подробен устройствен план /ПУП/ – Парцеларен план за техническа инфраструктура извън урбанизираната територия – външно кабелно ел. захранване и захранващ водопровод Ф25 мм за ПИ 187023 в местност „Стопански двор“, землище на с. Червена вода през поземлени имоти №187026 с НТП „Стопански дворове“, държавна частна собственост / ДПФ / и №187085 с НТП „Местни пътища“, общинска публична собственост по първи вариант на трасетата.

2. Дава предварително съгласие за утвърждаване на трасета на довеждащата инфраструктура за срок от една година.

**25 Точка**

**Отпускане на персонална пенсия**

**Чл.-кор. проф. Хр. Белоев:** Господин Мевлюдов.

**Г-н Ерд. Мевлюдов:** Уважаеми общински съветници, в Община Русе е постъпила молба от Ани Иванова с постоянен адрес: гр. Русе, ул. „Неофит Бозвели“22 за отпускане на персонална пенсия на малолетното и дете Тодор Йорданов. Към молбата са приложени всички необходими документи. Предлагаме на вашето внимание да вземете решение, с което министъра на труда и социалната политика да предложи на Министерски съвет да бъде отпусната персонална пенсия на лицето Тодор Йорданов. Благодаря.

**Чл.-кор. проф. Хр. Белоев:** Благодаря. Въпроси, изказвания? Режим на гласуване по точката.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 95**

На основание чл. 21, ал. 1, т. 23 от ЗМСМА и чл. 92 от Кодекса за социално осигуряване във връзка с чл. 7, ал. 4, т. 3 от Наредбата за пенсиите и осигурителния стаж, Общински съвет - Русе реши:

1. Предлага на Министъра на труда и социалната политика, който да предложи на Министерски съвет да бъде отпусната персонална пенсия на:

Теодор Тодоров Йорданов, ЕГН – 025127\*\*\*\*.

2. Задължава Кмета на Община Русе в 7-дневен срок да изпрати документите до НОИ – София за разрешаване.

**26 Точка**

**Удостояване на г-н Георги Ачев със званието „Почетен гражданин на град Русе“**

**Г-н Д. Кънчев:** Вносител е председателят на Общинския съвет, заповядайте да докладвате.

**Чл.-кор. проф. Хр. Белоев:** Предложение за удостояване на г-н Георги Ачев със званието „Почетен гражданин на град Русе“. Предложението е от Председателския съвет, на комисиите беше подкрепено единодушно.

**Г-н Д. Кънчев:** Благодаря. Иска ли някой да вземе отношение към материала? Няма. Подлагам го на гласуване. Процедура на гласуване, ако обичате.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 96**

На основание чл. 21, ал. 1, т. 22 от ЗМСМА във връзка с чл. 26, ал. 1, т. 2 от Наредба 17 за символиката на Община Русе, Общински съвет – Русе реши:

1. Удостоява със званието “Почетен гражданин на град Русе” именития русенски треньор по борба Георги Ачев за неговите значими постижения в областта на спортния живот на Община Русе.

**27 Точка**

**Опрощаване на държавно вземане на Христо Любенов Христов**

**Г-н Д. Кънчев:** Отново докладва проф. Белоев, опрощаване на публично вземане. Заповядайте.

**Чл.-кор. проф. Хр. Белоев:** Получена е от администрацията на президента преписка по молба на Христо Любенов Христов за опрощаване на несъбираемо държавно вземане. Предлагаме на президента да опрости публичното вземане.

**Г-н Д. Кънчев: Благодаря.** Някой отношение по материала? Няма, процедура на гласуване, ако обичате.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 97**

На основание чл.21, ал.1, т.23 от ЗМСМА, във връзка с чл.8 от Указа за опрощаване на несъбираеми дългове към държавата, Общинският съвет реши:

1. Предлага на Президента на Република България да опрости публичното вземане, което държавата има спрямо Христо Любенов Христов.

**Г-н Д. Кънчев:** Давам думата на председателя.

**28 Точка**

**Решение за допълнение на Решение №63, прието с Протокол №36 от 16.12.2015 г. в частта по т. 2**

**Чл.-кор. проф. Хр. Белоев:** 28 е допълнителната точка преди питането и изказването - Решение за допълнение на Решение №63, прието с Протокол №36 от 16.12.2015 г. Заповядайте, г-жа Павлова.

**Г-жа К. Павлова:** Уважаеми общински съветници, с предходно ваше решение сте дали съгласие за подготовка на проектно предложение по проект „Красива България“. Проектното предложение е изготвено, изготвена е техническата документация, подадено е в срок. По изискване на програмата е необходимо допълнение на вашето решение с конкретната сума за финансиране на проекта, която е в размер на 193 046 лв. Благодаря ви.

**Чл.-кор. проф. Хр. Белоев:** Въпроси, изказвания? Режим на гласуване по точката.

**КВОРУМ – 50. С 49 гласа „за”, 0 „против” и 1 „въздържали се” се прие**

**РЕШЕНИЕ № 98**

На основание чл.21, ал.1, т.23, във връзка с чл.21, ал.2 от ЗМСМА Общинският съвет реши:

1. Допълва Решение №63, прието с протокол №3 от 16.12.2015 г. в частта по т.2, като след „Дава съгласие Община Русе да осигури необходимото съфинансиране през 2016 г.“ се добавя текста „в размер до 193 046 лв. с ДДС (65,88% от бюджета на проекта)“.

**29 Точка**

**Питания на общински съветници**

**Чл.-кор. проф. Хр. Белоев:** Питане от г-н Иво Пазарджиев, заповядайте.

**Г-н Иво Пазарджиев:** Уважаеми господин Кмете, през изминалата 2015 г. беше извършена рехабилитация на стълбовете на контактната мрежа на тролейбусната инфраструктура. Финансирането беше осигурено по проект „Интегрирана система за градски транспорт на град Русе” по оперативна програма „Регионално развитие”. Всички русенци станахме свидетели на усилията, които се полагат, за да бъде извършена рехабилитация на един стълб – почистване и боядисване с помощта специализирана техника. За съжаление, непосредствено след като беше извършено боядисването, стълбовете бяха използвани като място за залепване на рекламни материали. Същите биват поставяни в нарушение на чл.7, ал.1 от Наредба №7, Наредба №12 за рекламната дейност на територията на Община Русе. Също така, стълбовете станаха обект на вандализъм, като същите бяха надраскани с графити. По този начин резултатите от усилията на администрацията и похарчените средства се обезсмислят от недобросъвестни лица. Подобно е състоянието на новоизградените спирки, стълбове на знаци, стълбове на светофарни уредби, стълбове на инфомрационните табла по спирките. Моите въпроси към Вас, господин Кмете, са следните: има ли общински служители, на които е възложено извършването на проверки за поставени нерегламентирани рекламни материали по спирки и стълбове? Колко акта за установяване на административно нарушение са съставени за нарушаване на чл.7, ал.1 от Наредба №12 за рекламната дейност на територията на Община Русе? Сигнализирани ли са органите на МВР при извършени вандалски действия спрямо описаната по-горе общинска собственост? Възложено ли е на служители от Община Русе почистването на нерегламентирани рекламни материали по спирки и стълбове и в какъв срок трябва да се случи това, след установяване на наличието им? И последният въпрос е ще бъдат ли пребоядисани стълбовете на контактната мрежа на тролейбусната инфраструктура, които са надраскани с графити?

**Чл.-кор. проф. Хр. Белоев:** Моля, за тишина в залата. Отговор има подготвен от господин кмета. Госпожа Кръстева, заповядайте.

**Г-жа Н. Кръстева:** Уважаеми г-н Пазарджиев, във връзка с Ваше питане, вх. № 54-51-1/18.01.16 г. в което поставяте въпроси относно почистването на стълбовете и спирките от надраскване с графити и облепяне с афиши, Ви информирам следното: след проведена открита процедура по Закона за обществените поръчки е избран изпълнител и сключен договор с „РПС-Русе Пъблик Сървисиз“ ЕООД. Като част от задълженията по договора са почистване на стълбовете на пътните знаци, светофарните уредби, информационните табла по спирките, включително и стълбовете на въздушно-контактната мрежа от поставени нерегламентирани рекламни материали. Това се изпълнява периодично при подходящи атмосферни условия. Извършването на проверки и налагането на санкции на нарушителите по чл.7, ал.1 от Наредба №7 за рекламната дейност на територията на общината е в правомощията на служителите на СЗ „КООРС“, при извършваните от тях ежедневни обходи. През изминалата 2015 г. са санкционирани 6 лица за поставени рекламни материали на спирки и стълбове. За надраскани с графити общински съоръжения няма наложени санкции, тъй като това са нарушения, които се извършват за изключително кратък период от време. Установяването на нарушителите е затруднено, респективно и ангажирането на административно наказателна им отговорност. СЗ „КООРС“ подхожда индивидуално към всеки отделен случай и при необходимост работи съвместно с органите на ОД на МВР. Поддържането на десетте броя спирки на масовия градски обществен транспорт, които са собственост на общината е вменено на ОП „Комунални дейности“. Останалите 260 бр. спирки, отдадени на концесия се поддържат изцяло, включително и почистването на навесите, спирковите указатели и концесионната площ от фирмата-концесионер. В заключение искам да заявя, че Община Русе се стреми да се развива в европейска посока, полагайки усилия за формиране на нов поглед за визията и приоритетите, създаване на ефективни взаимодействия със структурните фондове на ЕС и привличане на нови ресурси за общината. Едно от доказателствата за това бе одобрения по Оперативна програма „Регионално развитие 2007-2013“ проект „Интегрирана система за градски транспорт на град Русе“. Всеки един от изпълнените компоненти представлява решение на един или повече съществуващи проблеми на обществения градски транспорт в Община Русе, като за решението на някой от тях бе необходимо изпълнението на повече от един компонент. Едно от доказателствата за това е извършената рехабилитация на тролейбусната инфраструктура-стълбове и контактна мрежа. След извършените строително ремонтни дейности, същата бе въведена в експлоатация на 18.12.2015 г. Пребоядисване на стълбовете не се налага, поради факта, че съществува технология за почистването им, както от надписи, така и от залепени реклами.

**Чл.-кор. проф. Хр. Белоев:** Господин Пазарджиев?

**Г-н Иво Пазарджиев:** Аз благодаря на г-жа Кръстева за отговора. Задоволява ме това, което чух. Като единствената бележка, която искам да направя е, че явно действията на служба КООРС са неефективни и ежедневните им обходи, след като за изминалата 2015-та година са санкционирани само 6 лица, сигурно половината са по мои сигнали. И другото, което така искам да споделя и да изкажа моето мнение е да призова администрацията да извършва своевременен контрол за почистване на спирките, тъй като лично аз не харесвам това състояние, в което те се намират в момента. И не бива хората, които имат добро възпитание и спазват правилата да бъдат победени от тези, които с действията си загрозяват града ни. Поведете война с вандализма, гражданите ще го оценят. Благодаря.

**Чл.-кор. проф. Хр. Белоев:** Благодаря. Коментар ще има ли по това, г-жа Кръстева? Не, благодаря.

**30 Точка**

**Изказване на Мариян Димитров – вх.№ 38/15.01.2016 г.**

**Чл.-кор. проф. Хр. Белоев:** Заповядайте. Моля, за тишина в залата.

**Г-н М. Димитров:** Уважаеми общински съветници, уважаеми г-н Председател, уважаеми г-н Кмете, който отново бягаш от питанията и не присъстваш в залата. Правя изказване относно провелия се през месец декември 2015-та втори Леден фестивал в Русе.Според обявата за събитието от 14 до 23 декември 2015 г. в Русе на площад „Свобода” се проведе Втория леден фестивал организиран от Община Русе и Общинска Фондация „Русе – град на свободния дух”. Реално фестивалът се състоя в рамките само на 4 дни, с изнесени 4 концертни програми. Според кмета Пламен Стоилов идеята за фестивала е на госпожа Ирена Петрова – директор на общинска дирекция „Култура и образование”, която на пресконференция той нарече „един уникален директор с иновативно мислене”. Той обеща за следващата година да се подготви специална шатра с постоянна ниска температура, водеща до допълнителен разход за общината над 50 000 лв. Във фестивала взеха участие двама консултанти и шестима състезатели. Бяха раздадени шест награди, на всеки участник по една награда. Удачно беше избрано мотото на фестивала „Русе в мечти от лед”, тъй като състезателите работеха с ледените блокове само вечер, а през деня фигурите стояха завити с покривала, за да не се разтопят. Изработените ледени фигури оцеляваха само в рамките на едно денонощие и целият фестивал си остана една голяма мечта за организаторите си. Според тях за първите два дни фестивала е бил посетен от над 5 000 души, като през следващите дни тази цифра се е удесеторила, което обосновавало нуждата от провеждането на такъв фестивал в Русе. По този повод искам да задам следните въпроси: първо, какви разходи направиха организаторите от Община Русе и Общинска Фондация „Русе – град на свободния дух” за провеждането на Втория леден фестивал в Русе ? Второ, какво основание виждате за увеличаване на тези разходи през 2016 г. ? Трето, защо броят на раздадените награди беше равен на броя на участвалите състезатели ? Четвърто, каква е необходимостта от провеждането точно на леден фестивал в Русе ? Пето, с каква методология е изчислена бройката на хората посетили фестивала? Дано не е ... г-н Иван Григоров, той знае защо. Шесто, няма ли друга по-голяма необходимост в дейността на Община Русе към която могат да се насочат освободените средства от ледения фестивал, превърнал се само в една мечта за организаторите си? Господин Кмете, безспорно е, че в случаи като този важи с пълна сила българската поговорка „Скъпи на триците, евтини на брашното“. Русенските граждани много добре виждат как Вие и мнозинството на партия ГЕРБ в Общински съвет-Русе намирате светкавично пари да си увеличите заплатата с 40% и за такива събития като Ледения фестивал на г-жа Петрова. А за социално значими разходи като безплатното пътуване на всички ученици и пенсионери и дори за животоспасяващите разходи за онези 8 000 лв. за 18 крайно нуждаещи се хора с увреждания в тежко здравословно състояние и без близки „компетентно“ ни обяснявате, че пари за такива разходи в Община Русе няма. И една молба, ако може всички плакати, които прави общината да са на български, защото заглавието на тази програма беше на английски, но ние все пак живеем в България. Благодаря.

**Чл.-кор. проф. Хр. Белоев:** Господин Наков.

**Г-н Д. Наков:** Благодаря ви, г-н Председателю. Позволете ми от името на кмета на Община Русе, господин Пламен Стоилов да отговоря на зададените въпроси на един от лепящите по стълбовете. Уважаеми Г-н Димитров, Във връзка с Ваше питане Вх. № 38/15.01.2016 г. по повод провеждания в Русе Леден фестивал ви предоставям следната информация по конкретно зададените от Вас въпроси ...

**Чл.-кор. проф. Хр. Белоев:** Моля, за тишина.

**Г-н Д. Наков:** Въпрос 1 - Какви разходи направиха организаторите от Община Русе и Фондация „Русе – град на свободния дух“ за провеждането на втория Леден фестивал в Русе? Разходите за ледения фестивал са в общ размер на 51 431.83лв., разпределени като технически – 4716.83лв., транспортни – 7228.00лв., материали включващи изработване на лед, складиране/ - 14800.00лв., организационни – 16032.00лв.и награден фонд - 7825.00лв. Въпрос 2. Какво основание виждате за увеличаване на тези разходи през 2016 г.? Както първото пилотно издание през 2014 г., така и второто издание 2015 г. на „Русе Айс Фест“ се приема от русенската общественост с огромно очакване и адмирации. На първо място, защото възражда стара русенска традиция за извайване на снежни фигури, която преди близо 100 години е прославила Русе като град новатор далеч зад границите на страната.

**Чл.-кор. проф. Хр. Белоев:** Моля, за тишина.

**Г-н Д. Наков:** Това е едно от събитията, които са се случили за първи път в България именно в Русе, но дори и до този момент няма събитие-аналог в България. На второ място, защото фестивалът на ледени скулптури е единствено по рода си събитие в България и всеки ден от неговата подготовка и провеждане поставят града във фокуса на всички национални медии, което добавя стойност към местната икономика и духовните потребности на русенските граждани и гости на града. Именно затова смятам, че основателна политика на общината е да развива фестивала в аспект независимост от атмосферните условия, за което през 2016г. са предвидени еднократно допълнителни разходи, еднократно е подчертано, за да е ясно, свързани с осигуряване на специално хале с агрегат за поддържане на постоянна температура 8 оС, което да удължи времето на фестивала до края на февруари. Такава е практиката дори в северните държави, ледените фестивали визирам в Белгия, Германия, Холандия, Дания, Швеция и други държави също се провеждат на закрито в халета с хладилни агрегати и продължават с месеци. От друга страна например леденият фестивал в Полша, който по календара на ледените фестивали се провежда точно преди фестивала в Русе, е фестивал на открито с мащаб в пъти по-голям, с 30-годишна история, тази година там ледените фигури са просъществували само един ден, на 13 декември може да проверите.Тук е моментът, с оглед на вашите коментари в питането, да ви разясня и каква е причината за възможната различна продължителност на подобни фестивали както в България, така и по света – това е естественият процес на топене. С изненада за необходимостта от това ще ви информирам, че топенето е процес, в който веществото преминава от твърдо в течно агрегатно състояние, вътрешната му енергия се повишава посредством загряване или промяна на налягането, в резултат на което се повишава температурата докато се достигне точката на топене. (коментар от зала не се чува) Моля ви по-сериозно. При това положение, твърдата и течната фаза са в равновесие и температурата не се променя, докато се разтопи цялото вещество. Постоянната температура, при която дадено вещество се топи, се нарича температура на топене. В заключение на отговора на поставения от Вас втори въпрос ще отбележа, че за две години Ледения фестивал и за една година – пясъчен, Русе вече е в Европейския календар на ледените фестивали и в световния календар на пясъчните фестивали. Въпрос 3 - Защо броят на раздадените награди беше равен на броя на участвалите състезатели? Наградният фонд на фестивала, искам да обърна внимание той беше 7825.00лв. и е разделен в две категории – награди, с които се отличават класираните на I, II и III място скулптори и категория специални награди, в т.ч. фаворит на публиката. Това е в съответствие със Статута на фестивала. Той е разработен по този начин, за да се побере в скромния си бюджет като избегне международните норми за хонорари на скулпторите на ден, които задължително се изплащат на участниците (независимо дали са лауреати или не), това би струвало на Община Русе в пъти повече. Въпрос 4. Каква е необходимостта от провеждането точно на леден фестивал в Русе? Необходимостта от провеждане точно на леден фестивал е продукт на търсенето и предлагането на пазара на културни продукти. Тази „необходимост“ се аргументира с формираните през последните години по-различни духовни потребности на новите поколения, с нарасналите изисквания на потребителите на културни продукти за по-модерни, нестандартни събития в Русе. Всички проучвания на различни по възраст аудитории показват, че хората искат да се случва нещо ново, провокативно, любопитно, което да ни отличава. Първо - леденият фестивал е единствено по рода си събитие в България, това вече го казах няколко пъти. Това е атрактивно събитие, което привлича публика с голям възрастов диапазон, в т.ч. много млади хора, не само от България. Второ - това е събитие, което само за 2 години се появи в световни туристически сайтове и културни календари на ледени събития, активира българските туристически сайтове и десетки туроператори в страната, които го включиха в декемврийските и коледните си предложения. Тази година „Русе Айс Фест“ влезе в световната он-лайн енциклопедия Уикипедия, обявен е в международния календар на ледени фестивали в Мериленд Вашингтон, в руския сайт за туризъм www.turizm.ru и най-популярния румънски сайт за събития Ол ивентс Ро, в английския сайт за култура Фор скуайер и др**.** „Русе Айс Фест“ е сред връзките обявени на сайта на Аризона Айс Фестивал, обширна информация е публикувана на сайта на българите в чужбина Лайф ин Бългериа, в сайта www.infobalkans.comза най-интересните събития на Балканите. В България всички национални електронни медии следяха основните етапи на фестивала. Публикации имаше през целия декември в печатните медии. В допълнение, само за 2 години без общината да влага средства за реклама извън града, само чрез една страница в социалната мрежа Фейсбук и чрез сайта на общината, „Русе Айс Фест“ постигна това, което се постига с години последователни политики за развитие на културен туризъм в Русе – Русе започна да привлича туристи, които идват в града за конкретно събитие. Въпрос 5 - С каква методология е изчислена бройката на хората, посетили фестивала? Броят на хората, посетили фестивала е изчислен чрез три фактора: анализ на страницата във Фейсбук, който отчита активността, свързана с „Русе Айс Фест“ в цялата мрежа и публикуваните снимки в профилите на хора, посетили фестивала, както и чрез опциите „Хаштаг Айс Фестивал в мрежата Инстаграм“; втория вариант, чрез физическо преброяване на вота на публиката пуснати в урната талони, визирам за скулптура – фаворит, която получи наградата на публиката и трета възможност чрез данните от търговските обекти на участниците в съпътстващата програма – пет производители от регион Русе на вино и месни продукти, които имаха търговска дейност през целия период на фестивала. Въпрос 6 - Няма ли друга по голяма необходимост в дейността на Община Русе, към която могат да се насочат освободените средства от ледения фестивал? Международният фестивал на ледени скулптури „Русе Айс Фест“ е част от културния календар на града и се финансира с предвидените за конкретната бюджетна година средства за култура. В този смисъл събитието не ощетява други дейности в общината. В заключение искам да обобщя, че Русе, отново подчертавам е град с исторически, географски, културен и административен потенциал за развитие, което вече е осезаемо за русенските граждани. Затова по отношение на културата и изкуството нашето място е да се сравняваме с културния живот на емблематични европейски градове. Така, че ние категорично правим точно това и го постигаме с десетки пъти по-малко средства, отколкото инвестират в подобни културни продукти други градове-домакини на такива събития. Благодаря за вниманието.

**Чл.-кор. проф. Хр. Белоев:** Благодаря. Закривам сесията. Приятен ден.

**Забележка:** Протоколите с резултатите от поименното гласуване по точки 3, 5, 6, 7, 8, 9, 10, 11, 12, 13, 14, 16, 20 и 24 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /чл.-кор. проф. дтн Хр. Белоев/**